3 otaqlı yeni tikili — 136 m² — Əhmədli m., Bakı, Azərbaycan (1451987) - Bina.az\n31945 elan yerləşdirilib\n3 otaqlı yeni tikili #1451987\nSiz Satılır 3 otaqlı yeni tikili 136 m², Əhmədli m. elanı üçün ödəniş edirsiniz\nElanın nömrəsi: 1451987\nÜnvan: Bakı şəhəri, Neapol küçəsi\nUkrayna meydanında Səfalı MTKda əla təmirli 3 otaqlı mənzil satıram. Təmirdən sonra yaşayış olmayıb. Start qiymətdir. Baxıb bəyənən olsa endirim olacaq. Real alıcılar buyurub maraqlana bilərlər.


Fəzail Ağamalı parlamentdə bir neçə təkliflə çıxış etdi\n“Ötən ilin ən mühüm və uğurlu hadisəsi Prezident İlham Əliyevin yenidən xalqın etimadını qazanaraq dövlət başçısı seçilməsi oldu. 2018-ci il Azərbaycanın idarəçilik sistemində uğurlu il olub”.\nModern.az xəbər verir ki, bu fikirləri deputat Fəzail Ağamalı Milli Məclisin plenar iclasında Hökumətin hesabatı müzakirə olunarkən deyib. O bildirib ki, büdcənin formalaşmasında həlledici rol oynayan dərin islahatların 2018-ci ildə davam etdirilməsi nəticəsində şəffaflıq təmin olundu:\n“Bu, sahibkarlar arasında da inam mühiti yaratdı. Kənd təsərrüfatına innovativ yanaşma aqrar sektorla məşğul olanlarda fəallığa səbəb oldu. Maliyyə sabitliyi təmin olundu”.\nFəzail Ağamalı bir neçə təkliflə də çıxış edib. Onun sözlərinə görə, Azərbaycanda torpaq fondunun 47 faizi şoranlaşmış vəziyyətdədir. Bununla bağlı qanunun hazırlanmasına ehtiyac var. O bildirib ki, ölkədə maliyyə dövriyyəsinin gücləndirilməsi üçün də bank sistemi sağlamlaşdırılmalıdır. Deputat vurğulayıb ki, sığorta maliyyə şirkətlərindən, investisiya fondlarından ciddi maliyyə imkanları qazanaraq bank sistemini sağlamlaşdırmaq mümkündür:\n“Ofşor zonalarında bank və maliyyə şirkətlərin yaradılması ölkənin maliyyə sisteminin əhəmiyyətli dərəcədə yüksəlməsinə xidmət edərdi. Xarici borclar alaraq iqtisadiyyatımızın inkişafına təkan verməliyik. Çünki inkişaf etmiş ölkələrdə xarici borc ümumdaxili məhsuldan artıq olur. Amma bu onların iqtisadi inkişafına mane olmur”.


İran təyyarəyə görə bu qədər təzminat ödəyəcək » Media Xəbərləri | Dogru Xəbərin Tək Ünvanı\nMedia Xəbərləri » İqtisadi xəbərlər və təhlil » İran təyyarəyə görə bu qədər təzminat ödəyəcək\nİran təyyarəyə görə bu qədər təzminat ödəyəcək\n13-01-2020, 09:18 Yazar: Samir Baxılıb: 111 Çap et\nİran hökümәti vurulan tәyyarә ilә әlaqәdar 100-150 milyon dollar ödәyәcәk.\nTrend-in məlumatına görə, bunu İranın Mәrkәzi Sığorta Tәşkilatının sәdr müavini Qulamәli Cahangiri deyib.\nQ.Cahangirinin sözlәrinә görә, ödәniş İran vә Ukrayna dövlәtlәri arasında razılıq әsasında olacaq. Tәşkilat rәsmisi deyib ki, Boeing 737-800 model tәyyarәsinin yenisinin qiymәti 100 milyon dollardır. Lakin İranda vurulan tәyyarә tәxminәn 3 il işlәyib.\nCahangiri әlavә edib ki, tәyyarәyә dәyәn xәsarәtә görә 70 milyon dollar ödәnilmәsi planlaşdırılır.\nBeynәlxalq sığortalara әsasәn hәr bir sәrnişinin yükü 1-1,5 min dollar civarında qiymәtlәndirilir.\nİranlı rәsmi deyib ki, bu rәqәm Ukrayna sığorta şirkәti tәrәfindәn müәyyәnlәşdirilmәlidir.\nCahangirinin sözlәrinә görә, ümumilikdә sәrnişin vә ekipaj heyәtinin sığortası 24 milyon dollar hesab olunur.\n20:21 ÖZ DÜNYASI OLAN ŞAİRİN POETİK DUYĞULARI GÖZƏLDİR! Xaliq Sәfәvi .“Yalan dünya” (şeirlәr) Bakı, “Zәrdabi LTD” MMC, 2016, 120 sәh. Xaliqi çoxdan tanıyıram. Yaşda məndən uşaqdır. Bir kənddə böyümüşük, laylamızı qıvrıla-qıvrıla axıb gələn Viləş çayı çalıb, səsi ürəyimizə, canımıza hopub. O günlər əzizim, nə tez ötüb keçdilər?! İndi quruca xatirəsi


Almaniyadakı seçkidə türk amili – Sosialist Şults “sovet almanı” olan Merkeldən nə tələb edir? TƏHLİL\n06 Sentyabr 2017 - 21:30\nAlmaniyadakı seçkidə türk amili –Sosialist Şults “sovet almanı” olan Merkeldən nə tələb edir? TƏHLİL\nAngela Merkelin Türkiyənin Avropa İttifaqı üzvlüyünə bütün ümidlərinin öldürülməsinə çağırışı ittifaqın ən böyük iqtisadiyyatında seçkilərə üç həftə qalmış Berlin və Ankara arasındakı gərginliyi alovlandırıb.\nBBC radiosunun məlumatın görə bu barədə "Financial Times" qəzeti yazıb. Məqalədə deyilir ki, kansler Merkel və onun sosialist rəqibi Martin Şults arasında televiziya ilə yayınlanan debatın o qədər də gərgin olmayacağı və əsasən ölkədaxili problemlər üzərində cərəyan edəcəyi barədə gözləntilər doğrulmayıb və gözlənilməz bir şəkildə Türkiyə mövzusu bu müzakirənin mərkəzi nöqtəsinə çevrilib.\nBu debatda Avropa Parlamentinin keçmiş prezidenti Şults Türkiyə ilə Aİ üzvlüyünə dair danışıqların dayandırlmasına çağırmaqla öz opponentini divara sıxır, Türkiyə prezidenti Ərdoğanı avtoritarlıqda günahlandırırdı.\nMaraqlıdır ki, xanım Merkel opponentinin təzyiqlərinə dözməyərək ona bir növ güzəştə gedib və Türkiyə ilə danışıqların dayandırılması məsələsini Avropa liderləri ilə müzakirə edəcəyini söyləyib.\nFT yazır ki, Merkelin bu mövqeyi Ankaranı o qədər əsəbiləşdirmişdi ki, Türkiyə rəsmiləri 10 günlük bayram tətillərinə fasilə verməli olmuşdular. Türkiyənin Avropa naziri Ömer Çelik özünün qəzəblə dolu sərasər 25 tvitində Şultsu "şəri" yaymaqda və populizmi qızışdırmaqda ittiham edirdi.\nƏrdoğanın sözçüsü isə bəyan edirdi ki, Almaniya isteblişmentinin baxışları Türkiyə üçün Avropa "üfüqlərinin daraldığını" nümayiş etdirir. FT yazır ki, bu eskalasiya Brüssel və Berlində Ərdoğanın Türkiyəsində demokratik standartlardan artmaqda olan narahatlığı nümayiş etdirir. “Die Welt” qəzetinin müxbiri Deniz Yücel də daxil, Qərb jurnalistlərinin Türkiyədə həbs olunması Avropa ilə Türkiyə hökuməti arasında "qisasa qisas" çarpışmasını da daha qızışdırıb.\nAvropa Komissiyasının prezidenti Jan-Clod Yunker ötən həftə bildirib ki, Ərdoğan üzvlük danışıqlarını pozmaq və bunun məsuliyyətini Brüsselin üzərinə yükləmək niyyətindədir. FT yazır ki, Türkiyə ilə diplomatik üzülüşmə Avropa üçün o qədər də ağrısız olmayacaq. Artıq 30 ildir ki, davam edən üzvlük danışıqlarında bu müddət ərzində bir irəliləyiş əldə olunmasa da, bu danışıqların birdəfəlik kəsilməsi misilsiz addım olacaq.\nMəqalədə deyilir ki, Türkiyə ilə danışıqların dayandırıması üçün Avropa liderləri arasında həmrəyliyə ehtiyac olacaq, lakin ittifaqın heç də bütün üzvləri Ankara ilə bağları üzərək təhlükəsizlik və biznes sahəsində əməkdaşlığı Avstriya və ya Almaniya qədər riskə atmaq həvəsində olmaya bilərlər.\nBunun alternativi Türkiyə ilə danışıqları Ankaranın üzvlük üçün demokratik kriteriyalara cavab vermədiyini söyləməklə dayandırmaqdır. Bu halda Aİ üzvlərinin sadə çoxluğunun rəyi kifayət edə bilər, amma yenə də qəbul edilən qərarda bu danışıqların nə vaxtsa bərpa olunması şərtləri göstərilməlidir.\nFT yazır ki, Brüssel və Berlin üçün ən böyük çətinlik Türkiyəni mövcud gömrük ittifaqında saxlamaqla Ankaranı antiterror və miqrasiya məsələlərində tam düşmənə çevirməməkdir. Məqalədə deyilir ki, Aİ Türkiyə ilə miqrant sazişini hələ də yüksək qiymətləndirir, lakin Ərdoğanın davranışı Avropanı riskə getməyə məcbur edə bilər.\nBelə bir addımın mənfi təsirləri diplomatik sahədə yox, ölkə daxilində üzə çıxa bilər. Almaniya bütün Avropada ən böyük türk diasporasının – 1,5 milyon türkün yaşadığı ölkədir. Cənab Şultsun ritorikası ilk növbədə onun öz elektoratına zərbə ola bilər, çünki etnik türklər əsas etibarilə sosialistləri dəstəkləyirlər.\nBurası da var ki, Türkiyənin özündən fərqli olaraq Almaniya türkləri nisbət etibarı ilə Ərdoğana aprel referendumunda daha böyük dəstək veriblər.\nFT yazır ki, buna görə də, Almaniyanın öz seçkilərində Ərdoğan tənqid üçün daha asan hədəfdir və siyasətçilər bundan maksimum faydalanmağa çalışacaqlar.\nTürkiyə hazırda 3,5 milyon qaçqına qucaq açıb. Bu istənilən Aİ üzvünün miqrantlarından qat-qat böyük rəqəmdir. Bu miqrantların sayı hətta Almaniyadakı qaçqınlardan da üç dəfə çoxdur.


Bir nəslin iki Zülfüqarı\nBir sıra mətbuat orqanlarında "Üzeyirşünas alimlər"imiz hələ də öz "tədqiqatlarında", məqalələrində, hətta kitablarında Zülfüqar Hacıbəyovla əlaqədar yanlışlığa yol verməkdə davam edirlər. Bu günlərdə Füzuli adına Əlyazmalar İnstitutunun elmi katibi Əli Məmmədbağır oğlunun "Zülfüqar bəy Hacıbəyov arxivinin təsviri arxivşünaslığa dəyərli töhfə kimi" adlı məqaləsi diqqətimizi çəkdi ("525-ci qəzet", 28 iyul 2012-ci il sayı). Esmira Cavadovanın eyniadlı kitabına həsr edilmiş həmin məqalədə oxuyuruq: "Təsvir-material Zülfüqar və Üzeyir Hacıbəyov qardaşlarının Xan qızı Xurşidbanu Natəvanla görüşü adlanır… Hacıbəyov qardaşlarının Qori Müəllimlər Seminariyasına oxumağa gedərkən Xurşidanu Natəvanla görüşüb, xeyir-dua almaları və Xan qızının iki qardaşın qulağına özünün köçürüb hazırladığı Qurandan bir ayə oxuduqdan sonra həmin Quranın altından keçirib hərəsinin əlinə bir tikə çörək verməsindən bəhs edir".\nAçığı, çox təəccübləndik. Birinci, Üzeyir bəylə Qori Müəllimlər Seminariyasına oxumağa gedən Zülfüqar Hacıbəyov onun qardaşı deyil. İkincisi, bu iki şuşalı gənc Qori Müəllimlər Seminariyasına 1899-cu ildə gediblər. Xurşidbanu Natəvan isə 1897-ci ildə vəfat etmişdi. O, bu xeyir-duanı necə verib?\nTəəssüf ki, Zülfüqar Hacıbəyovları eyni şəxsiyyət təsəvvür edənlər hələ də var. Vaxtilə görkəmli tədqiqatçı Qulam Məmmədli və üzeyirşünas alim Mirabbas Aslanov yazılarında dəfələrlə qeyd ediblər ki, Qori Müəllimlər Seminariyasında təhsil alan Zülfüqar Üzeyir Hacıbəylinin qardaşı deyil. Ən azından gərəkdir ki, tədqiqatçılar sadə bir məsələyə diqqətlə yanaşsınlar. Üzeyir bəyin atası Əbdülhüseyn kişidir, tələbə yoldaşı Zülfüqar isə Məmmədbəy oğludur.\nBir sıra yazılarda Üzeyir bəyin qardaşı kimi təqdim edilən Zülfüqar Məmmədbəy oğlu Hacıbəyov, əslində, kimdir? 1885-ci ildə Şuşada Məmmədbəyin ailəsində doğulan Zülfüqar böyük pedaqoq və ədəbiyyatşünas alim Firudin bəy Köçərlinin bacısı oğludur. O, Üzeyir bəylə Şuşada rus-tatar məktəbində birgə oxumuş, 1899-cu ildə də Qori Müəllimlər Seminariyasına daxil olmuşdular.\nHələ uşaqlıq illərindən ədəbiyyata, incəsənətə, musiqiyə maraq göstərən Zülfüqar istedadı ilə diqqət çəkirdi. Şuşa ədəbi mühiti onun formalaşmasına böyük təsir göstərirdi. Şuşada oxuyarkən Zülfüqar "Cavanlar ittifaqı" adlı bir ədəbi dərnək yaradaraq öz yaşıdlarını, tay-tuşlarını başına yığmışdı. Tez-tez bir yerə toplaşaraq ədəbiyyat, poeziya və musiqi ilə əlaqədar müxtəlif müzakirələr keçirərdilər. O vaxt bu dərnəyin üzvləri arasında kim yox idi: Yusif Vəzir Çəmənzəminli, Mirhəsən Vəzirov, Zülfüqar Hacıbəyov (Üzeyir bəyin böyük qardaşı), Ceyhun Hacıbəyov, Azad bəy Əmirov və başqaları. Onlar bu dərnəkdə keçirilən məşğələlərdə əl-ələ verərək Azərbaycan ədəbiyyatı, folkloru, xalq musiqisi, milli rəqslər haqqında fikir və rəyləri öyrənirdilər.\n1899-cu ilin avqustunda Şuşadan beş gənc - Zülfüqar Hacıbəyov, Üzeyir bəy Hacıbəyov, Azadbəy Əmirov, Abbasbəy İsmayılov və Həsən Sultanovla birlikdə Qoriyə gediblər. Beş qarabağlı oğulun bu addımı tarixin şərəfli bir səhifəsidir. Yay tətillərində Şuşaya gələndə şəhərin mədəni həyatında yaxından iştirak edən Zülfüqar Hacıbəyov imkan tapan kimi ədəbi gecələr təşkil edər, istedadlı gəncləri başına yığardı.\nQori Müəllimlər Seminariyasında 15-dən artıq fənn tədris edilirdi. Zülfüqar bəy Hacıbəyov seminariyanın nümunəvi tələbələrindən sayılırdı. Hətta şəxsi işində olan arayışlarda onun gələcəkdə gözəl bir müəllim olacağına böyük inam ifadə edilib. Seminariyada əsas fənlərdən biri də musiqi idi. Bu sahədə böyük istedada malik olan Zülfüqar bəy bütün musiqi məclislərində, konsertlərdə, müxtəlif orkestrlərin çıxışlarında mütləq iştirak edərdi. 1904-cü ildə simli və nəfəsli orkestrdə fəal iştirak edən Zülfüqar Hacıbəyov, Üzeyir Hacıbəyli, Azadbəy Əmirov və Müslüm Maqomayev əla ifaçılıq bacarıqlarına görə pulla mükafatlandırılıblar. Tələbələrinin müvəffəqiyyətlərindən sevinən Firudin bəy Köçərli "Şərqi-rus" qəzetində yazırdı: "Əziz və mehriban balalarım, seminariyada aldığınız bilik və mərifəti cəhalət və nadanlıqda qalan qardaşlarınıza sərf edin. Cəhd edin ki, sizi sevsinlər, sizə etibarları olsun, burdan apardığınız elm və tərbiyəni elə yüksək və hündür məqamda saxlayın ki, nuru ətrafı da işıqlandıra bilsin. Müəllimlik ağırdır, ancaq pak və müqəddəs xidmətdir. Zəhmət çəkin, səy edin ki, vəzifənizi kamalınca, layiqincə yerinə yetirəsiniz. Sizin tərifiniz bizi xoşhal və başıüca edəcəkdir, eybiniz isə məyus və məlul qılacaq. Əlbəttə, bizi məyus etməyi özünüzə rəva görməzsiniz... Əziz balalar, inanıram ki, siz xalqa sidqi-dil ilə qulluq edəcəksiniz".\nHəm dayısının, həm də müəlliminin bu öyüdü Zülfüqar bəyin həyat meyarına çevrildi. Qəlbi arzularla dolub-daşırdı. Həm müəllim işləmək istəyirdi, həm də musiqi ilə əlaqədar özünəməxsus planları var idi. 1904-cü ildə Üzeyir bəylə birlikdə Müəllimlər Seminariyasını bitirən Zülfüqar bəy təyinatla Gəncə Sənət Məktəbində müəllim işlədi. O, bu təhsil ocağında özünü nümunəvi bir pedaqoq kimi təsdiq etdi. Qori Seminariyasından aldığı bilikləri böyük həvəslə öz şagirdlərinə öyrətdi.\nCəmi iki il pedaqoji fəaliyyətlə məşğul olan Zülfüqar bəy amansız bir xəstəliyə düçar olub. Müxtəlif həkimlərə müraciət edilsə də, nəticəsi olmayıb. Həyatla vidalaşanda heç 21 yaşı da tamam deyildi Zülfüqar bəyin. Bu ağır xəbəri eşidən Üzeyir Hacıbəyli uşaqlıq və gənclik dostunun vaxtsız ölümünə kədərlənərək göz yaşları ilə dolu bir nekroloq yazdı: "Zülfüqar öldü... Bu, acı həqiqətdir. Nakam öldü! Valideyni Zülfüqar adlı bir oğul itirdisə, biz Zülfüqar adlı bir adam itirdik ki, xalqımız üçün yıxılmaz, qaralmaz bir sütun olacağı ab-aşkar idi".\n1906-cı ilin aprelində Şuşada geniş bir dəfn mərasimi təşkil olundu. Bu ağır xəbəri eşidən Şuşa ziyalıları, Zülfüqarın tələbə dostları, müəllimləri onunla son görüşə toplaşdılar. Onu "Mirzə Həsən" qəbiristanlığında torpağa tapşırdılar...\nXX əsr Azərbaycan musiqi mədəniyyətinin tarixində xüsusi yeri olan Üzeyir Hacıbəylinin böyük qardaşı, unudulmaz maestro Niyazinin atası Zülfüqar Əbdülhüseyn oğlu 1884-cü ildə Şuşa şəhərində anadan olub. Azərbaycanda musiqi teatrının təşkilində fəal iştirak edib. Musiqi teatrımızın tərəqqisində xidmətləri unudulmazdır.\nZülfüqar Hacıbəyov ilk Azərbaycan operettası - "50 yaşında cavan"ın (1910) müəllifidir. Bu, Azərbaycan səhnəsində məzhəkə janrının ilk nümunəsi sayılır. Mətni də, musiqisi də Zülfüqar Hacıbəyova məxsusdur. Sadə və əyləncəli məzmuna malik üçpərdəli və dördşəkillidir. Əsərin ilk tamaşası 1911-ci ilin aprelində Tiflisdə Gürcü Zadəganları Teatrında olmuşdur. Sonralar Naxçıvanda, İrəvanda, Bakıda, Şuşada göstərilmişdir. "Evli ikən subay", "11 yaşlı arvad və varlı" musiqili komediyaları və "Aşıq Qərib" operası Zülfüqar Hacıbəyova böyük şöhrət gətirdi. Onun əsərləri Azərbaycanın musiqi sənətində müxtəlif yaradıcılıq formalarının üzə çıxmasını sürətləndirdi. Azərbaycan bəstəkarlarının yaradıcılığına yeni bir cərəyan gətirən "Aşıq Qərib" operasında xalq rəvayətinin obrazlarına musiqi təcəssümünü ilk dəfə Zülfüqar Hacıbəyov vermişdir.\nO, 1917-ci ildə "Üç aşiq və ya Məlikməmməd" adlı fantastik süjetə malik bir opera da yazıb. Əsərin səhnəyə qoyulması üçün ciddi hazırlıq da gedib, xüsusi geyimlər də hazırlanıb. Naməlum səbəblərdən nə o zaman, nə də sovet hakimiyyəti illərində bu əsər tamaşaya qoyulub. Eləcə də üçpərdəli təşviqat məzmunlu əsər olan digər bir naməlum musiqili komediyasının librettosu mətbuatda çap edilsə də, səhnələşdirilməyib. Bu komediyaya ona görə naməlum deyirik ki, müəllif pyesin adını da dəqiqləşdirməyib. Çünki komediyanın bir neçə adı olub: "İşıq və ya zülmət", "Ruhani həkim", "Klub" və s.\nOnun musiqi sənətinin bir çox janrlarına müraciət etməsi bu sahədə yeni janrların yaranmasına rəvac verirdi. O dövrün, yəni ötən əsrin 20-ci, 30-cu illərinin məşhur mahnıları olan "Kənd qızı", "Çoban qız", "Əsgər nəğməsi" məhz ilk bəstəkar mahnıları sayılır. Klassik musiqinin yaradılmasında da Zülfüqar Hacıbəyovun zəhməti böyükdür.\nTədqiqatçıların apardığı araşdırmalar nəticəsində məlum olmuşdur ki, bəstəkarın arxivində Nizaminin "İsgəndərnamə" poemasının motivləri əsasında Abdulla Şaiqin librettosuna yazılmış "Nüşabə" operasının müəyyən materialları qalmışdır. Eləcə də bir sıra operetta librettolarına yazılmış musiqi eskizləri də var. Zülfüqar Hacıbəyovun tamamlanmamış və yarımçıq qalmış əsərləri bir daha təsdiqləyir ki, o, geniş yaradıcılıq planları ilə yazıb-yaratmışdır.\nZülfüqar Hacıbəyovun son əsəri 1950-ci ildə Zakir Bağırovla birlikdə yazdığı kantata olub. Elə həmin ilin sentyabrında da dünyasını dəyişən Zülfüqar Hacıbəyovun adı Azərbaycan musiqi mədəniyyəti tarixində xüsusi yer tutur. Zülfüqar Hacıbəyovun əsərlərinin əhəmiyyəti ondan ibarətdi ki, Azərbaycan musiqi sənətində yeni yaradıcılıq formalarının meydana gəlməsi prosesi sürətləndi. İlk bəstəkarlardandır ki, musiqi sənətinin bir çox janrlarında əsərlər yaradıb. Azərbaycanda ilk kütləvi mahnıların müəllifləri Üzeyir Hacıbəyli və Müslüm Maqomayev olub. Amma Zülfüqar Hacıbəyov bu janra yeni məzmun gətirib.\nMusiqi mədəniyyətimizin çiçəklənməsində, yeni əsərlərlə zənginləşməsində böyük xidmətləri olan bəstəkarın xatirəsi həmişə ehtiramla yad edilir, yaradıcılığı bir məktəb kimi gənc həmkarları tərəfindən öyrənilir.\nAzərbaycan.- 2012.- 23 avqust.- S. 5.


Bruselyoz xəstəliyi nədir və necə yayılır? – Foodinfo.az\nAzərbaycan Qida Təhlükəsizliyi Agentliyinin (AQTA) “AQTA maarifləndirir” rubrikası davam edir. Agentlikdən Foodinfo.az-a verilən məlumata görə, rubrika çərçivəsində AQTA və Qida Təhlükəsizliyi İnstitutunun mütəxəssisləri tərəfindən hazırlanan maarifləndirici materaillar, sağlam qidalanma ilə bağlı tövsiyələr, ölkədə qida təhlükəsizliyinin təmin olunması ilə bağlı zəruri məlumatlar oxucuların diqqətinə çatdırılır. Bu dəfəki maarifləndirici mövzumuz isə “Bruselyoz xəstəliyi nədir və necə yayılır?” haqqındadır.\nBruselyoz təhlükəli infeksion xəstəlikdir. Yoluxucu zoonoz xəstəliyi olan bruselyoz heyvan və insanlara asanlıqla keçə bilir. Bruselyoz xəstəliyinə əsasən insanlar çiy, yaxşı bişirilməmiş ət və süd məhsulları, eləcə də duza qoyulmamış və ya yetişməmiş pendir istehlak etdikdə yoluxa bilərlər. Bu xəstəlikdən qorunmaq üçün çiy, yaxşı bişirilməmiş ət və süd məhsullarını qəbul etməmək, şəxsi gigiyena qaydalarına riayət etmək lazımdır. Bundan başqa, bruselyoza yoluxmamaq üçün boğaz heyvanları digərlərindən ayırmaq, doğuş çətin olduqda və ya vaxtından əvvəl balasalma baş verdikdə dərhal baytar həkim çağırmaq, mütəmadi olaraq heyvanın qanının laborator müayinəsini aparmaq, xəstələndikdə onu naxıra ötürməmək lazımdır. İnsanlarda bruselyoz xəstəliyinin əlamətləri əsasən yüksək hərarət, halsızlıq, gecə tərləmələri, əzələ, oynaq və baş ağrıları, üşütmə, iştahsızlıq, arıqlama, depresiya və ya yuxusuzluqla müşahidə olunur.\nGürcüstan bəzi qida məhsulları üçün alternativ idxal bazarı axtarır


Yeni təhlükəli mobil virus yayılıb-Xəbərdarlıq\n20-07-2017 / 16:36\nAndroid istifadəçilərini hədəf seçən yeni virus qeydə alınıb.\nVirus Google-un rəsmi tətbiqlər mağazası olan Play Store-dan yüklənən saxta proqram tətbiqləri vasitəsi ilə telefonlara yoluxur.\nLeakerLocker adlanan virus şəxsi şəkillərinizi, mesajlarınızı, internet brauzer tarixçənizi, e-poçtlarınızı ələ keçirdiyini iddia edərək müəyyən məbləğ qarşılığında istifadəçini təhdid edir və bütün informasiyanı telefonunuzdakı kontaktlara göndərəcəyini bildirir.\nArtıq minlərlə Android istifadəçisi bu virusdan zərər çəkib. Virus telefona yoluxduqdan sonra onu kilidə salaraq ekranda “Bütün şəxsi məlumatlarınız bizim təhlükəsiz buludumuza köçürülüb. 72 saat ərzində bu məlumatlar sizin telefon və e-poçt kontaktlarınızdakı hər kəsə göndəriləcəkdir. Bundan imtina etmək üçün 50$ ödəməlisiniz” - deyə yazı peyda olur.\nMcCafe kibertəhlükəsizlik qurumu tərəfindən LeakerLocker təhlükəsi Play Store-dakı iki tətbiqdə Wallpapers Blur HD və Booster & Cleaner Pro proqramlarında aşkar edilib. McCafe şirkətinin açıqlamasına görə, hər 2 tətbiq barədə Google şirkətinə məlumat verilib və hal-hazırda ekspertlər tərəfindən araşdırılır. Buna baxmayaraq LeakerLocker-un istənilən tətbiqi yükləyərkən də mobil telefonunuzu yoluxdurma təhlükəsi var.\nXeberler.az bildirir ki, qeyd olunmuş təhlükədən qorunmaq üçün Nəqliyyat, Rabitə və Yüksək Texnologiyalar Nazirliyi yanında Elektron Təhlükəsizlik Mərkəzi aşağıdakıları tövsiyə edir:\nBəhs edilən bu 2 tətbiqdən (Wallpapers Blur HD və Booster & Cleaner Pro) birini yükləmisinizsə, dərhal silin.\nPlay Store-da hər hansı bir proqramı yükləməzdən öncə istifadəçilər tərəfindən yazılmış rəyləri oxuyun, reytinqləri nəzərdən keçirin.\nTətbiq, məzmunundan kənar olaraq telefonunuzdakı kontaktları, şəkilləri, zəngləri idarə etmək üçün sizdən müəyyən icazələr istəyirsə, ondan imtina edin və dərhal silin.\nƏgər artıq mobil telefonunuz bu virusa yoluxubsa və sizdən pul tələb edirlərsə, pulu ödəməyiniz məsləhət görülmür.\nQeyd edək ki, təhlükə ilə artıq üzləşmisinizsə, Elektron Təhlükəsizlik Mərkəzinin 1654 Qaynar Xətt-inə zəng etməyiniz və ya [email protected] elektron ünvanına yazmağınız tövsiyə olunur.\nNazirlikdən qlobal virus epidemiyası ilə bağlı xəbərdarlıq\nDünyada yeni virus təhlükəsi- Xəbərdarlıq\nPlay Store-da 700 mindən çox proqram silindi\nKaspersky xəbərdarlıq edir: naməlum tətbiqlərə “yox” deyin\nElektron Təhlükəsizlik Mərkəzi Facebook-da yayılan virusla bağlı məlumat yaydı\nAndorid telefonlar üçün təhlükə-Yeni virus\n“Google Chrome” brauzerində iki təhlükəsizlik boşluğu aşkar edilib\nTəhlükəli virus aşkarlanıb-Nazirlikdən xəbərdarlıq\nAndroid istifadəçiləri yeni virus təhlükəsi ilə üzləşib\nGoogle Play-də yeni virus yayılıb


Azərbaycanda elmlə məşğul olanların sayı açıqlandı – Nə qədər alimimiz var?\n11 İyun 2018 - 22:55\nAzərbaycanda elmlə məşğul olanların sayı açıqlandı –Nə qədər alimimiz var?\nDövlət Statistika Komitəsi xəbər verir ki, bu ilin əvvəlinə ölkədə elmi kadr potensialının artırılmasında böyük rola malik 117 ali təhsil müəssisəsi və elmi təşkilatda doktoranturalar fəaliyyət göstərmiş və onlarda 53,7 faizi qadın olmaqla 2723 nəfər təhsil almışdır. Təhsil alanların 79,6 faizi fəlsəfə, 20,4 faizi isə elmlər doktoru proqramları üzrə təhsil almışlar.\nBununla yanaşı, 2017-ci ildə fəlsəfə doktoru proqramı üzrə 801 dissertant təhkim olunmuşdur ki, onların da 56,3 faizini qadınlar təşkil etmişdir. Elmlər doktoru proqramı üzrə təhkim olunmuş dissertantların sayı isə 159 nəfəri qadın olmaqla 323 nəfərə bərabərdir. Dissertantların əsas hissəsi tibb, iqtisad, filologiya, tarix, texnika və yer elmləri sahəsində təhkim olunmuşdur. (Fed.az)


Dünyanın ən varlı insanı olmaq üçün nə etməli? - 10 QAYDA - yeniinfo.com\nƏlavə etdi: Admin 14 Fevral 2021 0110\nBezosun iş prinsipləri ilə tanış edir.\nƏgər hər hansı məhsulu satışa çıxarmaq istəyirsinizsə, müştəriyə diqqət yetirin – işinizin əsas hissəsi onlardır. Müştərinizin ehtiyaclarına diqqət yetirin, şərh və rəyləri oxuyun, onların istəklərini nəzərə alın. Rəylər yaxşıdırsa, təşəkkür edin. Müştəriləri görməzliyə vuran və sadəcə gəlirləri hesablayan şirkət və ya hər hansı müəssisə sədaqətdən məhrumdur və bu səbəbdən o qədər də etibarlı deyil.\nAlıcılar sevdikləri məhsullara az xərc çəkdiyini biləndə təəccüblənir. Bəzi məhsullar istehsal prosesi və ya nadir materiallara görə xüsusilə bahalıdır, lakin orta hesabla bir çox məhsulun istehsalı nisbətən ucuzdur və markalama pərakəndə satışların hesabına başa gəlir. Rəqabət mühitində ən yaxşı məhsulları əlverişli qiymətə – orta pərakəndə satış qiymətindən aşağı təklif etmək vacibdir.\nYaponiyada zəlzələdə xəsarət alanların sayı 144 nəfərə çatdı – YENİLƏNDİ\nPensiyaçılara ŞAD XƏBƏR: Fevral ayında… – RƏSMİ/VİDEO


Brasil Botox-Keratin Azərbaycan: Peşəkar saç düzləşdirici vasitələri. Bakıda keratin al.\nMüştərilərimizin həyatını daha sevincli və xoşbəxt etmək üçün hər gün çalışırıq\nÜzvi aşqarlardan, qabaqcıl texnologiyalardan istifadə edən və yüksək keyfiyyətli son məhsul verən kosmetik məhsulların istehsalı və satışı üzrə lider şirkətlərdən biriyik.\nMütəxəssislərimizin çoxillik təcrübəsi var. Müştərilərimizi sevindirmək üçün bütün biliklər və bacarıqlarından istifadə edirlər.\nMenecerlərimiz hər zaman sizə kömək etməyə hazırdır. Bizimlə əlaqə saxlaya bilərsiniz və biz sizi məmnun etmək üçün əlimizdən gələni edəcəyik.\nSaç düzləndiricimizin tərkibi unikaldır. Tərkibində həm saçları bərpa edən, həm də yaxşılaşdıran Botox və saçın tut ipəyi kimi hamarlaşdıran keratin vardır.\nDərin təmizləyici şampun\nSeriya «Brasil Botox-Keratin»\n«Brasil Botox-Keratin» saç düzləndiricisindən əvvəl istifadə edildikdə maksimum effektə zəmanət verir. Mineralları, xloru və sərt suyun yağışlarını yuyur, darıxdırıcı saçları canlandırır və ən yaxşı vəziyyətə gətirir. Hər növ saçların dövri dərin təmizlənməsi üçün idealdır.\nSaç üçün minerallar və vitaminlərlə zənginləşdirilmiş, zədələnmiş saçlar üçün maksimum düzəldici və bərpaedici təsir göstərən yüksək konsentrasiyalı düzəldici formula. Baxım məhsullarından düzgün istifadə edildiyi təqdirdə, 4 aylıq uzunmüddətli bir təsir təmin edilir.\n«Brasil Botox-Keratin» şampun seriyası xüsusi olaraq keratin saç düzəltməsi və gündəlik istifadə üçün hazırlanmışdır. Saçın təbii PH tarazlığını dəstəkləyən təbii meyvə ekstraktlarına əsaslanır. Zəhərli deyil və gündəlik istifadə üçün uygundur. Bu şampun saç düzəltmə təsirini artırır, onları güclü və ipək edir. Təsiri yaxşılaşdırmaq üçün «Brasil Botox-Keratin» kondisioner balzamından istifadə etmək də tövsiyə olunur.\nAntioksidanlar və meyvələrlə doymuş «Brasil Botox-Keratin» balzam kremi əla kondisioner effekti verir və keratin müalicəsindən sonra saçların sağlam parıltısına kömək edir. Bu kondisioner balzamı saç düzəltmə təsirini artırır.\n₼100-dən çox olan sifarişlərin çatdırılması tamamilə pulsuz olacaq.\nProsedurdan sonra keratin nə qədər saxlanmalıdır?\nProsedurdan sonra ən azı 24 saat ərzində tərkibi saxlamaq lazımdır.\nMəhsulu evdə istifadə edə biləcəyəm?\nMəhsulun üstünlüyü ondan ibarətdir ki, həm evdə, həm də peşəkar gözəllik salonlarında istifadə oluna bilər.\nMəhsulunuz bütün saç tiplərinə uyğundur?\nTərkibimiz sarışınlar da daxil olmaqla hər növ saç üçün uyğundur.\nKeratinınızın iyi var?\nKeratinın evdə proseduru həyata keçirməyə imkan verən orta dərəcədə kokos qoxusuna malikdir.\nSaçlarım nə qədər hamar olacaq?\nSaçın keyfiyyətindən və prosedurdan sonra saç baxımından asılıdır. Təcrübəmiz göstərir ki, məhsullarımızı evdə qulluq üçün istifadə edərkən saçlar 4-6 ay ərzində ideal qalır.\nƏləqə nömrə: +994 51 746 69 99\nAzərbaycan respublikasında rəsmi nümayəndəsi "Reformo" MMC (VÖEN: 1006283051)\nBakı şəhəri, Landau küçəsi, 6\n2020 © «Reformo» LLC


Ailə qurmağa hazırlaşan xanımlar, bu yazı sizin üçündür » Qadınlar.Co - Milli Qadın Saytı\nQızlar həyatında yalnız bir dəfə gəlin paltarı geydikləri üçün o gün mükəmməl görünmək istəyərlər. Gəlinlikləri, ayaqqabıları, zərgərlik və makiyajları ilə qüsursuz olmaq istəyərlər. Hətta hər bir qız hər kəsi qısqandıracaq qədər gözəl bir gəlin olmağı arzulayır. Bu səbəblə bütün alış-veriş bitdikdən sonra sıra necə bir saç və makiyaj ediləcəyinə gəlir. Bir neçə ay öncədən saç və makiyaj modelləri müəyyən edilir. Hətta gedib başını qarışdıran iki modeli də sınayıb hansı daha çox yaraşırsa toyda onu istifadə edərlər.\nEdilən makiyajlar ilə seçilən gəlinlik və xına paltarları hər zaman uyğun olmalıdır. Makiyaj bir qadının üzünü çox çox gözəlləştirəcəyi kimi səhv edildiyi zamanlarda da bir o qədər çirkin göstərir. Bu səbəblə gəlin makyajı edilərkən həm paltarlara həm də üzünüzə uyğun bir model seçməlisiniz. Gəlin makiyajı üçün ən uyğun makiyaj ümumiyyətlə farfor makyajıdır. Lakin farfor makiyajın harada edildiyi olduqca əhəmiyyətlidir. Əgər bu makyajda adi bir səhv edilsə belə üzə işıq düşəndə bu çox müəyyən olacaq. Bu səbəblə bu makiyajı işinin əhli, usta kəslərə etdirməlisiniz.\nFarfor makiyajlar günəş işığında çox müəyyən olduğu üçün gündüz tövsiyə edilməz. Bu səbəblə gün işığının olduğu saatlarda normal makiyaj istifadə edilir. Farfor makyaj davamlı edilərsə dərini tahriş edə bilər. Buna görə Bu makyajı bir gündən bir etməyiniz məsləhətdir. Əgər mən toyumun gündüzdən də edəcəyəm və axşam üçün toydan ayrılaraq makiyaj etdirəcək vaxtım yoxdur deyirsinizsə sizlər üçün ən uyğun makiyaj qalıcı makiyaj vəsaitləri ilə edilən makiyajdır. Bu vəsaitlər sayəsində səhərdən axşama qədər eyni makiyajla qala bilər və tərləmə kimi vəziyyətlərdə makiyaj axması kimi problemlər yaşamazsınız. Bundan əlavə, əgər gəlinliyiniz çox bəzəkli isə edəcəyiniz makiyaj bir o qədər sadə olmalıdır. Lakin sadə bir gəlinlik seçmisinizsə yenə sadə bir makiyaj seçim etməlisiniz.\nGəlin makiyajı qədər ən az gəlin saçı da çox əhəmiyyətlidir. Toydan bir neçə saat əvvəlinə qədər tamamlanması lazım olduğu üçün səhv bir model olduğunda kompensasiyası olmaya bilər. Ya da öz toyunuza gecikə bilərsiniz. Buna görə gəlin saçı və gəlin makiyajı mövzusunda professional olduğundan əmin olduğunuz ustalara müraciət etməlisiniz.скачать dle 11.3


Əmlak Məsələləri Dövlət Komitəsinin keçirdiyi hərracda 21 dövlət əmlakı özəlləşdirilib - AZƏRTAC – Azərbaycan Dövlət İnformasiya Agentliyi\nƏmlak Məsələləri Dövlət Komitəsi tərəfindən hər həftə keçirilən hərraclarda elektron üsulların tətbiqi investorların bu sahəyə marağını artırır. Hərraca çıxarılan dövlət əmlaklarının iqtisadi cəhətdən müxtəlif sahələrə aid olması isə iştirakçılara geniş seçim imkanı verməklə arzuladıqları biznes layihələrini reallaşdırmalarına şərait yaradır. Bu da ölkədə özəl sektorun inkişafına dəstək olur.\nƏmlak Məsələləri Dövlət Komitəsinin mətbuat xidmətindən AZƏRTAC-a bildirilib ki, komitə tərəfindən keçirilən növbəti belə hərrac iyunun 20-də baş tutub. Rəqabətli keçən hərracda ümumilikdə 21 dövlət əmlakı özəlləşdirilib. Bunlardan 3-ü kiçik dövlət müəssisə və obyekti, 5-i nəqliyyat vasitəsi, 1-i yarımçıq tikili, 12-si isə qeyri-yaşayış sahəsidir.\nÜmumi faydalı sahəsi 647 kvadratmetr olan Yardımlı şəhərində yerləşən Əmlak kompleksi investor tərəfindən 32 min 500 manat ödəməklə özəlləşdirilib. Bu əmlak gələcəkdə sahibinə müxtəlif iqtisadi sahələrdə yüksək gəlir qazandıra biləcək. Hərracda özəlləşdirilən digər kiçik dövlət müəssisəsi isə Gəncə şəhəri, Kəpəz rayonunda yerləşən 32 saylı mağazadır. Sahibkar ümumi faydalı sahəsi 47 kvadratmetr olan bu obyekti yenidən quraraq pərakəndə satış prosesini həyata keçirə bilər. Ümumi faydalı sahəsi 126 kvadratmetr olan Beyləqan şəhərində yerləşən 7 saylı xırda topdansatış müəssisəsi sifarişçi tərəfindən 4 min manat ödənilməklə özəlləşdirilib. Belə müəssisələr iqtisadiyyatın müxtəlif sahələrində, o cümlədən sənaye, kənd təsərrüfatı, turizm, nəqliyyat və digər sahələrində fəaliyyətə cəlb oluna bilər.\nÖzəlləşdirilən qeyri-yaşayış sahələrinin isə ümumi faydalı sahəsi 12 kvadratmetr - 419 kvadratmetr aralığındadır. Bakı şəhəri, Sabunçu rayonu, Bakıxanov qəsəbəsində yerləşən ümumi faydalı sahəsi 419 kvadratmetr olan qeyri-yaşayış sahəsi 210 min manata özəlləşdirilib. Qeyd edək ki, bu əmlak gələcəkdə ofis, xidmət və digər sahələrdə gəlirli obyekt kimi istifadə edilə bilər.\nQeyd edək ki, komitə tərəfindən növbəti hərrac iyunun 27-də keçiriləcək. Prosesə investorları cəlb edə biləcək 114 dövlət əmlakı çıxarılıb. Bunlardan 24-ü səhmdar cəmiyyəti, 23-ü qeyri-yaşayış sahəsi, 31-i kiçik dövlət müəssisə və obyektləri, 36-sı isə nəqliyyat vasitəsidir.\nAZERTAG.AZ :Əmlak Məsələləri Dövlət Komitəsinin keçirdiyi hərracda 21 dövlət əmlakı özəlləşdirilib\nYeni hərraca 164 dövlət əmlakı çıxarılıb


10 Qışda bir toy üçün bir qonaq keçirilib\nChic və təmkinli\nA dress (az) sexy\nyolda qızmış süxurların rəqs üçün bir paltar axtarırsınız mövcud\nBu paltar təmtəraqlı, lakin materialı sadəlik tam uyğunlaşır qırmızı On təmtəraqlı Red\nhər zaman çalışır iki rəng materialı\nA retro çap\nŞahdağda qeyri-ənənəvi festival (Iyun 2019).\nən gözəl şal çıxarmaq, bu qış bir toy üçün ideal bir uzun paltar deyil. Bu, gündəlik bir şəkildə geyinməyə cəsarət edə bilməyəcək bir uzun model hazırlamaq üçün bir fürsətdir. 110 ASOS mövcud\nBu rəngli paltar teracotta təmkinli istəyir. siz qəşəng və zəriflik bir əlaqə üçün axtarır əgər bir əlcək kimi uyğun bir keçirilməsi mat. Mövcud\nCoş 175 €\nA sadə az dress lakin krujeva qolları ilə kiçik təsir edəcək hər hansı bir qəşəng. Gözəl bir səhv əlavə edin və gəlin mərasiminə qatılmağa hazırsınız. Gündüz və gecə asanlıqla hesabat verə biləcəyiniz bir model. Comptoir des Cotonniers mövcud\nSiz bu paltar daha çox qadın edə bilməz. Onun kəsilməsi sizin əyriləri vurğulayır. Lazım olan şeyi göstərən bu mini açılış boyun xəttindən danışmaq olmaz. Zara, 59, 95 €\nA rock paltar\nBu, mükəmməl bir materialı … Bu paltarın çırpınışları sayəsində rəqs meydanına dönün. Çəkməli və qaya görünüşü üçün mükəmməl bir şəkildə istifadə edin. Maje mövcud\n. Bir az daha mı? Bu materialı bir saxta müdrik tərəfə verən saxta cibləri. Və əgər bu model sizin üçün bir az yüngülsə, bilirsiniz ki, o da qara. Ba & Sh 200 €\ndresscode? Qara və ağ! İki rəngli bir tendensiya bir neçə dəfə kiçik təsirini sübut etdi. Onun skater kəsmək üçün xüsusi qeyd. Bu basıb paltar və voila üçün gözəl bir cüt qızıl heels əlavə edin. rəng From Suncoo 90 €\nşüar baxmaq üçün təmkin, lakin ki, bir rəngli paltar geyən dayanmır. Qara pompalarda və gözəl zərgərlərdə bahis oynarkən nə etmək lazım olduğunuzda aksesuarların üstündə qalmaqdır. Sandro saytda Available\nsiz bir paltar geyinmək lazımdır bir toy gedir, çünki deyil. Qəşəng olanda daha rahat bir paltar üçün gedin: birləşməsi və satin tuxedo yaxası. Tara Jarmon mövcud\nÇap və retro paltar kəsici oyun var. Biz moccasins, düz və ya daban, çantası bir cüt geymək dəvət edirik və bir qış toy üçün geyimli edirik.\nSaytda və digər hekayələrdə mövcuddur, 75 €


Telefonla danışma qaydaları\n» Kitablardan seçmələr » Ailə həyatımız » Telefonla danışma qaydaları\n22.07.2013 | 2.073 dəfə baxılıb.\n“Danışma qaydaları” sözünü xüsusi seçdim. Bu başlıq kitabı, “fərdi inkişaf” məzmunlu kitaba bənzətdi. Kürsüdə çıxış etməyin altı qızıl qaydası, stressə qalib gəlməyin on üç brilliant yolu. Qorxunu üstələməyin on yeddi portağal qaydası… Qoyun rahat yaşayaq! Niyə üstələyim axı?… Onlarla yaşamaq, həyəcan, qorxu duymaq, insanın yemə, içmə, yatma kimi həm ehtiyacları, həm də zövqləri deyildir? Nə istəyirsiniz xalqın stressindən? Qorxusundan kürsüdə neçə insan çıxış edir axı? İbtidai məktəb müəllimindən, ya da məscid imamından yaxşı çıxış edəcəksən?\nKürsüdə mütləq danışmaq lazımdır? “Oskar” mükafat laureatlarını görmürsünüzmü ki, iki kəlmə kəsə bilmirlər, ancaq cəmiyyət onların danışıqlarına deyil, əsərlərinə qiymət verir. Onlar da saatlarla danışan insanlardan daha maraqlı məlumatlar verməyi bacarırlar..\nMənəvi-psxoljoji inkişaf sahəsi üzrə mütəxəssislərə baxın. Bu yaxınlarda biri öz yoldaşından boşandı. Necədir, yaxşıdı? Seminarlarda: “Konstruktiv olun, pozitiv olun!” – deyirlər, sonra da öz həyat yoldaşları ilə yola gedə bilmirlər.\nDədə-babalarımız həyat yoldaşları ilə normal münasibəti olmayanları müdrik hesab etməmişlər. Öyüdlərinizi müdriklərdən və sağlam dostluq qura bilən insanlardan almalısınız. “Stressi üstələyin, kürsüdən istifadə etməyi bacarın, içinizdəki adamı oyadın,” – deyənlərin özləri ilə problemlərinin olduğunu, kürsüdən heç də yaxşı istifadə etmədiklərini görəcəksiniz.\nÖzünü problemli görənlər cəmiyyəti də o cür görür. Xüsusilə, Türkiyədə yaxşı mövqeyə yüksəlmiş, tanınmış, yaxşı təhsil almış, özünü təsdiq etmiş insanların motivasiya seminarlarını doldurması, sonra burada: ”Haydı, içimizdəki aslanı oyandıraq!”–deyə qışqıran insanları dinləyib həyəcanlanması, zənnimcə, bizə xas bir şeydir.\nYenidən qayıdaq telefonla görüşmə qaydalarına.\nQaydası, filanı yoxdur.\nEqoist bir adamsınız, mən sizə: “Zəng elədiyiniz adama əvvəlcə özünüzü tanıdın,” – desəm, bunu bir iki dəfə edərsiniz, sonra yenə: “Alo filankəs oradadırmı?” – deyə özünüzü təqdim etmədən sözə başlayarsınız. Mənim yanaşma üsulum “bünövrədən başlamaq” məntiqinə görədir.\nEvnizə zəng edəndə övladınız götürsə, əvvəlcə özünüzü ona təqdim edin. Dəstəyi qoyarkən də “Məni səbirlə dinlədiyin üçün, mənə vaxt ayırdığın üçün təşəkkür edirəm” və s. deyib qoyun. Müştərinizə, müdirinizə qarşı göstərdiyiniz həssaslığı uşağınıza qarşı da göstərin. Bundan başqa zəng etdiyiniz adamdan:“Məni tanıdınmı?”– deyə soruşmayın. O, sizi tanımaya bilər, buna görə onu utandırmayın.\nƏtrafınızdakılara həssas davranmaq örnək olmağın ən qısa yoludur. Əsas odur ki, örnək olasınız. Örnək ola bilmirsinizsə, onda onlara, Yunusları, Mövlanələri, Zübeyrləri, Mehmet Özyurdları misal çəkin, onların ədəb-ərkanlarından danışın. Ədəb-ərkanları ilə diqqəti cəlb edən şəxsləri, böyükləri örnək verməyə çalışın. Həmin insanlardan nümunə gətirdikdən sonra uşaqlarınızın məhz o insanlar kimi ola biləcəyinə inandırın.\nQayıdaq telefon məsələsinə. Əvvəlcə özümüzü təqdim etdik. Danşarkən ağzınızda heç nə olmamalıdır. Dişinizi təmizləyin. Telefonu başınızla çiyninizin arasında tutmayın. Mən bunların çoxunu 1970-ci illərdən əvvəl öyrənmişdim. Anam poçt müdiri işləyirdi. “Ağzınıza nəsə alıb danışmaq qarşı tərəfə hörmətsizlik mənasına gəlir. Birisini təhqir etmək istəyirsinizsə, belə edin,” – deyərdi.\nAyaq üstə və ya gəzə-gəzə telefonla danışmayın ki, səs tonunuz dəyişdiyinə görə müsahibiniz sizin haqqınızda başqa şey düşünər. Əliniz nəmdirsə, dəstəyi tutmayın, səsinizin ritmini bu da poza bilər. Sükan arxasında olarkən həm təhlükəsizliyiniz, həm də özünüz üçün qulaqlıqla danışmalı, maşında musiqini söndürməlisiniz. Maşının şüşəsini açın. Arxanızdakı şüşə ilə yan şüşə dörd santimetr aralı olmalıdır.\nSükan arxasında telefonla danışmaq maşınınızda hər bir halda təhlükəlidir. Diqqətinizi başqa yerə yönəltdiyimiz üçün, yola olan diqqətiniz azalacağı üçün nəticədə qəza ola bilər.\nTelefonda boğazınızı arıtlamamalı, yavaş danışmalı, söhbət üçün “e-mail”, ya da “MSN”-dən istifadə etməlisiniz. Unutmayın ki, hazırki texnologiya sizin görüntünüzü çox dəqiq vermədiyi üçün imicinizi bu cihazlara həvalə etməlisiniz.\nTelefonda danışarkən müsahibinizi diqqətlə dinlədiyinizi hiss etdirməli, qarşı tərəfin “ordasınız?” deyə soruşmasına imkan verməməlisiniz.\nİstanbulda işlədiyim şirkətdə marketinq müdiri olan bir dostum vardı.\n– Sabah görüşüm var, – dedi. Kiminlə olduğunu soruşdum.\n– Bir firmanın müdri ilə, – dedi və sonra aramızda belə bir söhbət oldu:\n– Nə görüşü?\n– Bir-birimizi təhqir etdik.\n– Necə yəni? Başa düşə bilmədim.\n– Mənim ona lağ etdiyimi, kinayəli səs tonu ilə danışdığımı zənn edib məni təhqir etdi.\n– Mübahisə gərginləşdi. “Sabah sahildə görüşüb məsləmizi həll edərik”– dedi.\n– Həqiqətən, məsxərəyə qoyurdun?\n– Xeyr. Danışa-danışa şəkər yeyirdim.\nMəsələ aydın olmuşdu. Səslərin qarışması, həmsöhbətini narahat etmişdi; bu da ağır nəticələrə səbəb ola bilərdi. Məsələni bir təhər həll etdim, amma “Bir daha ağzında bir şey ola-ola danışma“ deyə tənbeh etməkdən də çəkinmədim.\nQarşı tərəfə inam, etibar aşılamaq, gözəl danışmaq, səhvə yol verməmək üçün xoş danışmalısınız. Bank işçiləri bu işi yaxşı bilirlər, onlardan örnək götürə bilərsiniz.\nOnlar sizinlə daima ehtirama xas səs tonu ilə və sizi anlamağa çalışaraq danışırlar. Bu mövzuda bank işçiləri peşəkardır.\nZəng etdiyiniz vaxt avtomatik cavaba düşərsə, məsələni danışmaq yerinə özünüzü təqdim etmək kifayətdir. Sizi axtaranlara: “Sizə məlumat verəcəyəm,” – deyəndə və ya kimsə telefona mesaj qoyanda mütləq yenidən zəng etməlisiniz. Bu, qarşı tərəfə dəyər verdiyinizi göstərir.\n“Laqeyid, nəzakətsiz və kobud insanlarla necə rəftar edirsiniz?“ – deyə sizdən soruşsalar, siz də belə cavablar verərsiniz:\n– Qeyd yazıb qoydum. “Sizə zəng edəcəyəm,“ – dedi, zəng etmədi. “Məlumat verəcəyəm,“ – dedi, vermədi.\n– Qapını çırpıb çıxdı.\n– Yolda ikən mənə hörmətsizlik etdi.\n– Yerə tüpürdü, siqaretini maşından çölə atdı.\n– İctimai yerlərdə bərkdən danışaraq güldü.\n– Kinoteatrın girişində qapını tutmadı, qapı üzümə çırpıldı. Kinoteatrda ayaqqabılarını çıxardı və tum çırtladı.\nGörürsünüz, zəng edən adama zəng etməməklə haralara daxil olursunuz. Seçim sizindir…


İnternetdə çata girib çatdadanlar\n2021, 11 Aprel, bazar, Bakı vaxtı 11:30\nO, mühafizəçisi Elmar Rüstəmovun üç il müddətinə azadlıqdan məhrum edilməsini «qisas zəncirinin növbəti həlqəsi» hesab edir Bu «14-24»də:\n- İnternetdə çata girib özünə dost, hətta sevgili tapan gənclərlə söhbət edəcək\n- Həftənin xəbərlərini dinləyəcək\n- Skeyt sürən gənclərlə tanış olacağıq\nİndi gənclər arasında dəbdə olan məşğuliyyətlərdən biri, bəlkə də ən birincisi İnternetdəki söhbət saytlarında – çatda özünə həmsöhbət axtarmaqdır. Bəzən söhbət o qədər şirin olur ki, sonda ya dostluğa, ya da ailəyə gətirib çıxarır. Qəhrəmanım Arzu da öz nişanlısı ilə elə çatda tanış olub.\nAmma heç də hamı çata sevgili axtarmaq məqsədilə girmir. Kimisi dost axtarır, kimisi də sadəcə həmsöhbət. Küçədə rastlaşdığım həmyaşıdlarım deyirlər ki, virtual da olsa, çatda söhbət etmək çox xoşlarına gəlir. Çünki çatda həmişə maraqlı həmsöhbət tapmaq mümkündür.\nÇat virtual tanışlığın yeganə yolu deyil. İndi şəhərdə qızla-oğlanı tanış etməkdə vasitəçilik edən xüsusi agentliklər də fəaliyyət göstərir.\n"Gənc qızlar oğlanla küçədə tanış olmaqdan, oğlanlar isə tanış olmaq istədikləri qızlardan imtina eşitməkdən çəkinirlər. Ona görə də, belə bir mərkəzə ehtiyac yaranır. Bizdə qeydiyyatdan keçmiş, ciddi münasibətlər üçün adam axtaran qadın və ya kişilərin kataloqu var. Hər müraciət edən bu kataloqla öz seçimini edir və biz onları əlaqələndiririk".\nBu, tanışlıq agentliyinin müdiri Natalya Brovinadır. Deyir ki, fəaliyyətdə olduqları bir il ərzində 12 ailənin qurulmasında vasitəçilik ediblər. Mərkəzə müraciət edənlərin isə ardı-arası kəsilmir.\nVaxtlarını saatlarla çatda keçirən həmsöhbətlərimin isə çat və ya tanışlıq mərkəzləri vasitəsilə ailə quranlara münasibəti birmənalı deyil. Kimisi bunu normal hal hesab edir, kimisi də deyir ki, belə ailələrin ömrü çox olmaz...


Ermənistana təkliflər – Novator.az\nDekabrın 10-u Bakıda prezidentlərin iştirakı ilə Azərbaycan-Türkiyə sənədləri imzalanandan sonra jurnalistlərə açıqlama verən İlham Əliyev deyib ki, Azərbaycan və Türkiyə bölgədə yeni bir işbirliyi platforması yaratmaq istəyir: “Bu, çoxtərəfli platforma ola, bütün bölgə ölkələri bundan faydalana bilər. Ənənəvi Türkiyə-Azərbaycan-Gürcüstan işbirliyi var. Eyni zamanda Azərbaycan-Rusiya-İran işbirliyi var. Türkiyə-Rusiya-İran işbirliyi var. Yəni bütün bu işbirliyi platformalarını biz ümumiləşdirib vahid platforma kimi təqdim edə bilərik. Əgər Ermənistan rəhbərliyi müharibədən düzgün nəticələr çıxararsa və öz əsassız iddialarından əl çəkərsə və gələcəyə baxarsa, o zaman onların da bu platformada yeri ola bilər. Biz buna açığıq və müharibədən sonra Azərbaycanın mövqeyi və verilən bəyanatlar bunu deməyə əsas verir. Biz bu səhifəni bağlamalıyıq, biz bu ədavətə son qoymalıyıq”.\nRəcəb Teyyub Ərdoğan da altılı bir platforma yaradıla biləcəyini vurğulayıb: “Rusiya, Türkiyə, Azərbaycan, İran, Gürcüstan və əgər qəbul edib əməl edərsə, Ermənistan da bu platformada yer ala bilər. Beləliklə, altılı platforma ilə regional sülhün formalaşdırılması nəzərdə tutulur. Təbii ki, bu regional sülhün bu bölgədəki ölkələrə gətirdiyi vəzifələr var. Bu vəzifələrə infrastruktur, siyasi, diplomatik bir çox məsələlər daxildir. Bu məsələdə müsbət addımlar atıldığı təqdirdə biz də bağlı olan qapılarımızı açarıq. Amma yetər ki, bu müsbət addımlar atılsın. Bizim də qapılarımızı Ermənistanın üzünə bağlamaq kimi bir dərdimiz yoxdur. Çünki biz sülhün göyərçinləri olmaq istəyirik, sülh addımları atmaq istəyirik. Üstəlik, bizim Ermənistan xalqına bir kinimiz yoxdur. Problem Ermənistanın hakimiyyəti ilədir. Mənim ölkəmdə yüz mindən çox erməni var. Bunların arasında vətəndaşlıq hüququnu əldə edəni də var, əldə etməyəni də var. Amma biz onları da ölkəmizdə qonaq qəbul edirik. Niyə? Çünki bizim insanlara qarşı heç bir kinimiz yoxdur. Məqsəd xüsusilə bu sülhü formalaşdırmaq, möhkəmləndirməkdir. Addımlarımızı da buna görə atmalıyıq”.\nDövlət başçılarının iştirakı ilə Bakı Nəqliyyat Agentliyi ilə “BMC Otomativ Sənaye və Ticarət” şirkəti arasında anlaşma protokolu; Azərbaycan Avtomobil Yolları Dövlət Agentliyi ilə “BMC.AZ” şirkəti arasında anlaşma protokolu; Azərbaycan Respublikasının Kiçik və Orta Biznesin İnkişafı Agentliyi və Türkiyə Respublikasının Prezidenti yanında İnvestisiya Ofisi arasında anlaşma memorandumu; Azərbaycan Respublikası ilə Türkiyə Respublikası arasında media sahəsində strateji əməkdaşlıq haqqında anlaşma memorandumu imzalanıb, həmçinin Azərbaycan və Türkiyə hökumətləri arasında qarşılıqlı olaraq vizadan azadetmə haqqında 25 fevral 2020-ci il sazişinə dəyişikliklər protokolu rəsmiləşib.


Cəhalət xoşbəxtlikdir? – Meydan TV\nDərc olunub 05 iyun 2017\n“Amerikanlara nə var-e-e. Hərəsinin altında bir dənə “QAZ-24”. Bu sözləri 1970-ci illərdə bir qədeşbaladan eşitmişəm. Bu cahilin xoşbəxtlik dərəcəsi Ginnesin rekordlar kitabına düşməyə layiq idi.\n“Bakı – dünyanın ən gözəl şəhəridir”. Bunu İslamiada günlərində TV aparıcısı deyir. Bu adam cahil deyilsə, sadəcə çörəyi yaltaqlıqdan çıxır.\nNəşriyyatın yanındakı bannerdə zırpı hərflərlə yazılıb: “Kəlağayı – Azərbaycan qadınının paklıq rəmzidir”. Özümdən soruşuram: bu sözlərin sahibi harada, hansı ölkədə yaşayır? Həmin ölkədə nə qədər qadın kəlağayı örtür? Əgər paklıq rəmzi barəsində dediyi həqiqətdirsə, qadınlarımıza sataşıb, yox, yalandırsa, onda ağındandır.\nCəhalət cəmiyyətimizi çulğalayıb. Qəribədir, müasir zəmanədə informasiya nə qədər asan və müyəssərdirsə, vətən övladının cəhalətinin dərəcəsi bir o qədər yüksəkdir. Əgər XX əsrin əvvəlində Mirzə Cəlil cahil azərbaycanlı surətini yaradanda bisavad kəndli Novruzəlini təsvir etmişdisə, mən indi cahil azərbaycanlını təsəvvürümə gətirəndə onu mütləq diplomlu, yaxşı olar ki, filan elm üzrə fəlsəfə doktoru, şəhərin mərkəzində rahat mənzil sahibi, “Prado” minik avtomobilinin sükanı arxasında, hər gün kompüterdən istifadə edən, tez-tez Qərb ölkələrinə səfərə gedib-qayıdan, məsul dövlət vəzifəsini güya ki, icra edən görürəm.\nGuya ki, nazirdir, guya ki, deputatdır, lakin həm də guya ki, cahildir. Guya ona görə yazıram ki, onun qazancı cahil görkəmində durub cəhalətini nümayiş etdirməkdən çıxır. Ola bilsin ki, əslində cahil deyil, çox şey bilir, sadəcə çörəyi cahilliyin mahir nümayişindən çıxır. Dövlət pilləkanında ondan yuxarıda oturub hər gün və hər saat hədyan fikirlər səsləndirən şəxslərə beyət etdiyi üçün mən belələrini həqiqi cahil sayıram.\nOnu da deyim ki, zəngin həyat təcrübəmdə belələrinə çox rast gəlmişəm, illa da ki, yüksək məqamlı sovet və kompartiya xadimləri arasında. Ciblərində diplom və partbilet, sifətlərində özlərindən hədsiz razılıq ifadəsi, di gəl ki, başları dumbul kimi boş, idrakları sönük, düşüncə qabiliyyətləri mədələrinin həzm silsiləsi ilə çəpərlənən məxluqat idilər.\nQəribə bir qanunauyğunluğu müşahidə edirəm: vətəndaşımız nə qədər aşağıda durursa, bir o qədər gerçək və dürüst düşünür. Rayon mərkəzində sürücü ilə söhbət edirəm. Sürücü məni köhnə əyyamdan tanıyır, odur ki, birbaşa mətləbə keçib soruşur:\nQarabağ getdimi? Torpağı vəzifəyə və pula dəyişdilərmi? Hər gün səslənən yalan vədlərə xalq nə vaxta qədər dözəcək? Müftə neft pullarını yeyib qurtarandan sonra hara qaçacaqlar? Ayaq altında qalan millət neyləyəcək? Bütün dünya ərəbləri minir, ha indi ərəblər bizi minəcəkmi?\nVə sairə və sairə, bu kimi yerli və ağrılı suallar. Sizcə, belə dərin və gələcəyə yönəlmiş sualları əhalimizin yuxarıda əyləşən nümayəndələri verərmi? Verə bilərmi?\nMəni çox düşündürür, rüşvət alaraq millətin mənəviyyatını korlayan nazir heç olmasa ağlına gətirirmi ki, öz əndazəsiz rüşvətxorluğu ilə bədbəxt elədiyi bu Vətəndə onun balaları da yaşayacaqlar? Yoxsa əmindir ki, müəyyən “n” məbləğini toplayandan sonra balalarını göndərəcək İsmət Abbasovun və Ziya Məmmədovun balallarının yerləşdiyi ölkəyə? Ağlına gəlirmi ki, onun balaları ömürləri boyu İngiltərədə ikinci dərəcəli insan sayılacaqlar? Heç xəbəri varmı ki, Misir əsilli milyarder əl-Fəyyaz əlli ildir çalışır Britaniya pasportu alsın, bacarmır? Bilirmi ki, şahzadə Diananı onun oğluna ərə getməyə hazırlaşdığı üçün ləğv etdilər?\nƏn cox acıyıram elmi dərəcəsi olan cahillərə. Cahil elmlər doktorlarına. Onların ictimai elmlər sahəsində dünyada cərəyan edən elmi hadisə və proseslərdən xəbərləri yoxdur. Varsa da, özlərini xamlığa vururlar. Yerli siyasətşünaslar ölkəmizin uğurlu daxili və xarici siyasətini tərifləməkdən dilləri qabar olub. Bilirlər ki, ölkəmizin dünya tərəzisində vəzni sıfra yaxınlaşır, di gəl cəh-cəh vurub uğurlu siyasətdən danışırlar. Tarixçilərimizin əsərləri, əgər maddi irsin təsviri deyilsə, rişxənd doğurur. Hakimiyyət alimlərimizdən yalan tələb edir, onlar da yalan yazırlar və bəlli olur ki, bu yalan bizim hakimiyyətdən savayı dünyada heç kəsə lazım deyil.\nAzərbaycan hakimiyyəti mazoxizm ilə cəhalət arasında durmadan vurnuxur. Yüz dəfə demişəm, siyasi mübarizənin əlifbasını öyrənsinlər. Öyrənmirlər. Əhalini terrorla mütiləşdirmək siyasəti əzəldən iflasa məhkumdur. İfrat qorxu ifrat çılğınlıqla əvəzlənir. Hakimiyyətin bu ədabazlığı və ərköyünlüyü dövlətin başını yerə soxur. Bir nəfər siyasətçini şərləyərək məhbəsdə saxlamaq, dünyanın bütün qərar və çağırışlarına məhəl qoymamaq, bir məzlum və bədbəxt jurnalisti oğurlayıb xarici ölkədən Azərbaycana gətirmək və ona rişxənd və istehza doğuran cəfəng ittiham yapışdırmaq hakimiyyətin gücünün deyil, cəhalətinin və qabalığının təzahürüdür.\nÖlkə göz- görəsi uçuruma yuvarlanır, yuxarıda toy-bayramdır. Eynilə Sov.İKP-nin qurultayları kimi, vəzifə və imtiyaz sahibləri ara vermədən çəpik çalırlar, çəpıklər get-gedə sürəkli alqışlara çevrilir. SSRİ bu çəpiklərin sədasının müşayiəti ilə getdi gedər-gəlməzə. İndi nə, deyirsiz oturub Azərbaycanın süqutuna tamaşa edək?\nSizi bilmirəm, amma mən bunu istəmirəm və həyəcan təbilini və zəngini çalacağam.


Oğlaq bürcünün xüsusiyyətləri » Qadınla.Com - Qadınlar Birİncidir!\nTarix: 4-04-2016, 15:00\nKişi Oğlaqlar isə romantik deyil. Sentimental musiqiləri, filmləri sevmirlər. Bu bürcün sahibləri səs-küydən uzaq, sakit həyatı xoşlayırlar. Ailədə çox vaxt güzəştə gedən bu bürcün sahibləridir. loading... 20\n5 aprel 2016 01:03\nOglaq burcuyem kitabi, entiq eslara baxmagi cox sevirem.qeyd olunlarin qismi duzdur\n4 aprel 2016 23:17\nMemde oglaqam hediyye fikri duzdu. Kitab hediyye eliyende cox sevinirem\nMenim burcum eladir ( oglag)\n4 aprel 2016 16:02\n4 aprel 2016 15:08


Boğaza bıçaq: Bakı sakini evə pulsuz, amma sağ qayıdıb | Xəbərlər\nBoğaza bıçaq: Bakı sakini evə pulsuz, amma sağ qayıdıb\n10:13, 20 oktyabr 2018\nBakı polisi quldurlar barədə axtarış elan edib\nBakucity.az xəbər verir ki, 3 nəfər naməlum şəxs Bakıda taksi sürücüsü kimi çalışan şəxsə bıçaqla hədə-qorxu gəlməklə pulunu qarət edib. Taksi sürücüsü evə pulsuz, amma sağ qayıda bilib. Bu barədə məlumatı Sputnik Azərbaycan Binəqədi rayon polis şöbəsindən əldə edib.\nHadisə gecə vaxtı 17 Oktyabr-dan 18 Oktyabra keçən vaxta təsadüf edib. Quldurlar "VAZ-2107" markalı taksi sürücüsü, 1993-cü il təvəllüdlü Əmirzadə Vasif Tapdıq oğluna hücum ediblər və onun 60 manatını qarət ediblər. Quldurların şəxsiyyəti hələlik müəyyən edilməyib.\nQeyd edək ki, Bakıda sərnişinlərin taksi sürücülərinə hücum etməsi kifayət qədər tez-tez baş verir. Bu cür hücum müvafiq məcəllədə quldurluq kimi kvalifikasiya edilib.\nBakı quldurluq hadisəsi Taksi sürücüsü


Azərbaycanda virusun nə vaxta pik həddə çatması və ya azalması araşdırılır | Hafta.az\n13:30 02.04.2020 Müəllif:Hafta.az\nÖlkədə 35 min testin aparılması bu sayda insanın test olunması demək deyil. Hər karantində olan şəxs 2 dəfə, sağalanlar ən azı 3-4 dəfə yoxlanılır.\nHafta.az-ın məlumatına görə, bunu Nazirlər Kabineti yanında Operativ Qərargahın mətbuat konfransında Tibbi Ərazi Bölmələri İdarəetmə Birliyinin (TƏBİB) şöbə müdiri Yaqut Qarayeva bildirib.\nY.Qarayeva deyib ki, ölkədə virusun nə vaxt pik həddə çatıb, nə vaxt azalmasının statistikası aparılır:\n“İlk gündən qərargahda bu işlə məşğul olan elmi işçilər, statistika aparanlar var. Həmin şəxslər respublikada virusun inkişafının stimulyasiyası ilə məşğul olur. Yəqin ki, bu yaxınlarda açıqlanacaq. Hazırda mütəxəssislər ölkədə virusun nə vaxta pik həddə çatması və ya azalması üzərində işlər aparırlar".


"Brexit"-dən sonra Niderlandda da "Nexit" ola bilər [Video]\n"Brexit"-dən sonra Niderlandda da "Nexit" ola bilər\nBritaniya Avropa İttifaqından çıxmaq qərarı verdikdən sonra Brüssel Hollandiya kimi digər üzvlərin də ittifaqdan ayrıla biləcəyindən narahatdır. Britaniyada olduğu kimi Niderlandda da immiqrasiya və suverenliklə bağlı narahatlıqlar mövcuddur. Amma Avropa İttifaqı tərəfdarları ittiaqın ölkənin vahid bazar daxilində əldə etdiyi inkişafda mühüm rol oynadığını deyir.\nÖlkə olaraq bizim öz sərhədlərimiz, öz məhkəmələrimiz olmalıdır və öz qanunlarımızı Brüsslədəki şəxslər və ya Avropa İttifaqı deyil, biz özümüz yazmalıyıq.\nNiderlandın cənubunda yerləşən Maastrixt şəhərində nəqliyyat üçün ən yaxşı vasitə barja və velosipeddir.\nŞəhərin adı müasir Avropa İttifaqının yaranmasına səbəb olan 1992-ci il sazişi ilə əlaqəlidir.\n24 il öncə bu binada imzalanan saziş Avropanı siyasi və iqtisadi birliyə gətiib çıxardı. Amma indi Maastrixt Niderlandın ən avroskeptik şəhəridir.\nƏn son rəy sorğuları hollandiyalı seçicilərin yarısının Avropa İttifaqı üzvlüyü ilə bağlı referendumun keçirilməsini istədiyini göstərir.\n“Ölkə olaraq bizim öz sərhədlərimiz, öz məhkəmələrimiz olmalıdır və öz qanunlarımızı Brüsslədəki şəxslər və ya Avropa İttifaqı deyil, biz özümüz yazmalıyıq.”\nStassen bir zamanlar Girt Uildersin başçılıq etdiyi ultra-sağ Azadlıq Partiyasının üzvü olub. Uilders Avropanın "islamlaşdırılmasının" əleyhinə kampaniya aparıb və hollandların da britaniyalılar kimi Avropa İttifaqında üzvlüyü ilə bağlı referendum keçirməsinə çağırıb.\n“Brexit ölkənin öz suverenliyini geri alması deməkdir. Bundan əlavə, immiqrasiya ilə bağlı bir çox narahatlıqlar da var.”\nŞəhərdən bir az cənubda Avropanın ən böyük limanı olan Rotterdam şəhəri yerləşir. Hər il limana 465 milyon ton yük gəlir. Bu liman vasitəsilə Avropanın şimalında gückü iqtisadiyyata malik ölkələr dünya ilə bağlanır.\n“Son illər ərzində həm Niderlandda, həm də bütün Avropada əldə edilən inkişaf əsas etibarilə azad ticarət, eləcə də bir çox malların və insanların sərbəst hərəkəti ilə bağlıdır.”\nNiderlandın Avropa İttifaqından ayrılması burada iqtisadi fəlakət kimi qarşılanır.\nSon illər ərzində həm Niderlandda, həm də bütün Avropada əldə edilən inkişaf əsas etibarilə azad ticarət, eləcə də bir çox malların və insanların sərbəst hərəkəti ilə bağlıdır.\n“Avropa ilə birgə biz 500 milyon insanıq, yəni dünyanı ən böyük ticarət zonası, ən böyük bazarı. Niderland isə ölkə olaraq sadəcə 16 milyon insandan ibarətdir.”\nAvropa İttifaqı tərəfdarları Britaniyada ittifaqdan çıxmaqla bağlı səsvermədən narahatdır.\n“Birləşmiş Krallıq Niderlandın çox böyük ticari tərəfdaşıdır. Bu iki ölkə arasında tarixi əlaqələr var.”\nAvropanın hər yerində Avropa İttifaqı ilə bağlı narahatlıqlar mövcuddur.\n“Hamı Brüsselin çox şeyə nəzarət etdiyini düşünür. Bundan başqa, Brüsseldə, Avropa İttifaqında, qurumda qərar qəbul etmə prosesinin vətəndaşlardan uzaqlaşdırıldığına dair fikirlər də var.”\nHollandiya qanunlarına əsasən, Avropa İttifaqı üzvlüyü ilə bağlı referendumun keçirilməsi ehtimalı hələ çox azdır. Amma gələn ilin mart ayında keçirləcək parlament seçkiləri ilə Brexitin təsirləri ilk olaraq ittifaqın təsisçi üzvlərindən biri olan Niderlanda hiss edilə bilər.


Bakı Dövlət Universitetinin qarabağlı fəxrləri silsiləsindən: professor Əkbər Ağayev – Dialoq.info\nCƏMİYYƏT 2020.11.05 11:15\nBakı Dövlət Universiteti (BDU) bu ali məktəbin, həmçinin Azərbaycan ali təhsil tarixində müstəsna xidmətləri ilə seçilən professor və müəllimlərimizin, ictimai-siyasi xadimlərimizin bu elm və təhsil məbədinə verdiyi töhfələrlə bağlı silsilə yazılarını davam etdirir. Yazıların qəhrəmanları isə Vətən üçün alışıb-yanan, yetişdirdiyi mütəxəssislərlə, Azərbaycanda elmin, təhsilin inkişafına verdiyi töhfələrlə ürəklərdə əbədi iz qoymuş Qarabağ bölgəsinin elm-təhsil fədailəri, ictimai-siyasi xadimləridir. Sentyabrın 27-dən davam edən haqq mübarizəmizdə qazanılan qələbələr onların da ruhlarını şad edir. Növbəti yazı Bakı Dövlət Universitetinin professoru Əkbər Ağayevlə bağlıdır.\nBu barədə BDU-dan məlumat verilib. Bildirilib ki, görkəmli tənqidçi, ədəbiyyatşünas alim, filologiya elmləri doktoru, professor Əkbər Ağayev 1915-ci ildə Şuşada anadan olub. Azərbaycan Pedaqoji İnstitutunun (indiki Azərbaycan Dövlət Pedaqoji Universiteti) Dil və ədəbiyyat şöbəsini bitirib. 1940-1941-ci illərdə Azərbaycan Elmlər Akademiyasının aspiranturasında təhsilini davam etdirib. Həmçinin Moskvada Ali Diplomatiya Məktəbində təhsil alıb.\nƏ.Ağayev Moskvada təhsilini başa vurduqdan sonra “İzvestiya” qəzeti və Sovet İttifaqı Teleqraf Agentliyi redaksiyalarında, Bakıda bir sıra mətbuat orqanlarında ədəbi işçi, məsul katib, şöbə müdiri və redaktor vəzifələrində çalışıb. Eyni zamanda, elmi-pedaqoji fəaliyyəti dövründə Azərbaycan Dövlət Pedaqoji Universitetində, Xarici Dillər İnstitutunda, Bakı Dövlət Universitetində müəllim, kafedra müdiri və fakültə dekanı, Azərbaycan Elmlər Akademiyası Nizami adına Ədəbiyyat İnstitutunda inkişaf etmiş sosializm dövrü ədəbiyyatı şöbəsinin müdiri vəzifələrində işləyib.\nƏdəbi fəaliyyətə hələ 1935-ci ildə başlamış Əkbər Ağayevin “Nizami və dünya ədəbiyyatı”, “Şeirimizin yeni nəsli”, “Lirikanın qüdrəti”, “Dramaturgiyanın bəzi məsələləri”, “Ədəbiyyat tarixi haqqında qeydlər” və s. kimi ədəbiyyatşünaslıq və ədəbi tənqidə həsr olunmuş xeyli məqaləsi məlumdur. Onların arasında “Anri Barbüs”, “Höte Nizami haqqında”, “Fransız xalqının böyük oğlu”, “Humanist sənətkar”, “Xalq nəğməkarı”, “Səhər şəfəqləri” və sair əsərləri qeyd etmək olar. “M.Y.Lermantov və Azərbaycan”, “A.İ.Gertsen”, “Sənətkarlıq məsələləri” (1962), “Nizami və dünya ədəbiyyatı” (1964), “Sənətkara töhfə” (1978), “Əsrin tərənnümü” və digər kitabları işıq üzü görüb.\nProfessor, həmçinin dünya ədəbiyyatının görkəmli nümayəndələrinin əsərlərini dilimizə tərcümə edib. Onun Aleksandr Puşkin, Mixail Lermontov, Anton Çexov, Lev Tolstoy, Vissarion Belinski, Nikolay Dobrolyubov, Maksim Qorki, Çarlz Dikkens, Nikola Bualo və başqa ədiblərdən tərcümələri var.\nƏminik ki, Qarabağın tamamilə işğaldan azad ediləcəyi, müzəffər Azərbaycan Ordusunun üçrəngli bayrağımızı Əkbər Ağayevin dünyaya göz açdığı Şuşa şəhərində ən uca zirvəyə sancacağı gün uzaqda deyil!\nCavanşir Feyziyev: Britaniya Lordlar Palatasının ermənipərəst üzvünün Azərbaycanla bağlı təxribatçı cəhdi iflasa uğrayıb


07 İyun 2019, 11:19\n"Banklar müştərinin kredit tarixçəsinə baxmalıdır. Ancaq Kapital Bankın 1Kartı üçün başqa bankda olan kredit kartının tarixçəsinin uzadılması tələb olunur".\n7News.Az xəbər verir ki, bu sözləri jurnalist Aqil Ələsgər sosial şəbəkədəki səhifəsində yazıb.\nO qeyd eidb ki, 1 kart üçün tələb olunan bütün qaydalara cavab versə də, bank onun 1Kart istəyini geri çevirib:\n"Maaş, staj yerində. Ən başlıcası, kredit tarixçəsi tərtəmiz. Ancaq, verməmək üçün yaxşı bəhanə tapıblar. Axı kredit olsa, anlayaram, ancaq başqa bankın kredit kartının vaxtının bitməsinə altı ay qalmasının BirKarta nə dəxli var?".\nMəsələyə münasibət bildirən "Kapitalbank"ın cavabı isə sosial şəbəkədə gülüşə səbəb olub:\n"Fiziki şəxslərə kreditlərin verilməsi Azərbaycan Respublikasının qanunvericiliyinə əsasən hazırlanmış "Kapital Bank” ASC-nin İstehlak kreditləşməsi şərtlərinə uyğun olaraq həyata keçirilir. Müraciət tarixinə olan kredit tarixçəsi, kreditlər üzrə öhdəliklərin icrası, ümumi borclanma yükü araşdırılır və bankdaxili qaydalara uyğun olduqda müvafiq şərtlərlə və müvafiq sənədlər əsasında kredit müqaviləsi rəsmiləşdirilir".\nBankın bu gülüş doğuran cavabına isə jurnalist belə cavab verib:\n"Hörmətli BirKart nümayəndəsi, çox gözəl. Ancaq başqa bir banka məxsus kredit kartının müddətinin nə qədər qalmasının kredit deyil taksit kartı olduğu bildirilən Birkartın alınmasında hansı rolu ola bilər? Kart üçün əsas olan sizin də yazdığınız kimi kredit öhdəliklərinin icrası tarixçəsi, rəsmi iş yeri və maaşdır. Bütün bunlara baxılmadan sırf kredit kartlarından birinin yenilənməsinə altı ay qalıb deyə rədd etmək nəyə əsaslanır?".\nBu cavabdan sonra isə bank jurnalistin telefonunu istəyib.


Homoseksual sevgilisi Versaceni niyə qətlə yetirdi?\n13 Fevral 2014 17:52\n6 201 Baxış\nO, əfsanəvi, eksotik bir brendin yaradıcısı, aristokratların göstəri dünyasıdır. Homoseksual olmasına baxmayaraq, onun kimi qadın bədəninin cizgilərinə uyğun, mükəmməl paltar biçən ikinci bir dərzi hələ dünyaya gəlməyib. Parladığı 10 il ərzində brendini Kristian Dior, Pierre Kardin, Koko Şanell kimi moda aləminin birincilərinin brendləri ilə eyni sıraya yüksəltməyi bacarıb.\nPublika.Az “Brendlərin tarixi” layihəsi çərçivəsində “Gianni Versace” brendinin kim tərəfindən və necə yaradıldığını təqdim edir:\nTəhsilini atıb dərziliklə məşğul olur\n“Gianni Versace” 1946-cı ildə İtaliyanın kiçik əyalət şəhəri olan Redjo-di-Kalabriyada atelyede anadan olan Gianni Versace tərəfindən yaradılıb. Anası dərzi, atası isə ev alətləri satıcısı olan Gianninin ailədə özündən başqa Santo Versace adlı qardaşı və Donatella Versace adlı bir bacısı da var idi. Valideynləri onun arxitektor olmasını istəsə də kiçik yaşlarından anasının atelyesində işləməyə başlayır. Uşaqlıq illərini belə xatırlayır: “Ətrafda yalnız donlar donlar və donlar var idi. Peşəkarlığıma görə yalnız anama borcluyam”.\nHər gün saat 7-nin yarısında oyanıb atelyeyə gedən Gianni anasına qiymətli daşlar tapmaqda, müxtəlif işlərdə kömək edir, hazırladığı paltarları dükanında satırdı.\nBununla belə məktəbi bitirdikdən sonra valideynlərinin istəyinə uyğun olaraq arxitektor peşəsinə yiyələnmək üçün universitetə qəbul olunur. Lakin orada uzun müddət qalmır. 18 yaşında təhsilini atıb dərziliklə məşğul olmağa başlayır.\nAnası onu sevmirdi\nYazılanlara inansaq, anası ilk vaxtlar oğlunun işlərinə önəm vermir. Versace ailəsini tanıyan qonşular da ana ilə oğlun münasibətlərinin elə də yaxşı olmadığını bildirirdilər. Deyilənlərə görə, Françeska Versace üstünlüyü həmişə digər oğluna, Santoya verirmiş. Baxmayaraq ki, ailələri geniş idi Gianni ona ən yaxın qadının sevgisi olmadan tənha böyüyürdü. Bununla belə hər gün anası ilə birlikdə yeddinin yarısı oyanır, işə gedirdi. Gianni anasının hər addımını yaxından izləyirdi.\n9 yaşı olanda stilistin təhsil aldığı məktəbin direktoru oğlunun çirkin davranışı üzündən Françeskanı məktəbə çağırır. Bildirir ki, oğlu ilə məşğul olmalıdır:\n“Evinizdə əməlli başlı seksual manyak böyüyür”.\nBuna sübut kimi də Gianninin çəkdiyi şəkilləri göstərir. Hansı ki onlar eskizlər olur. Gələcəyin stilisti xəyalındakı geyimlərdə qadınları çəkmişdi.\nCiddi karyeraya doğru addım\nGianni ömür boyu anasının yanında qala bilməzdi. 25 yaşında moda dizaynı sahəsində işləmək üçün Milana köçür. Burada bir neçə markanın Genny, Callaghan və Istante-nin dizayneri işləyir. 1977-ci ildə Versace “Complice” firması üçün süet və dəri kolleksiyası hazırlayır. 1978-ci ildə 32 yaşında moda evini, eləcə də Gianni Versace S.p.A şirkətini yaradır, “Gianni Versace” adlı ilk qadın geyimi kolleksiyasını təqdim edir.\nO, stilistdən daha çox bir dərzi idi\n1980-ci ildə artıq Gianni aktiv şəkildə öz adı ilə paltarlar istehsal edir, həmçinin başqa şirkətlər üçün işləyirdi. Günü-gündən böyüyən moda evinin baş idarəçisi qardaşı Santo Versace, fotosesiyalardan məsul isə bacısı Donatella idi. Ümumiyyətlə, biznesinin təşkilində Gianniyə qardaşı Santo kömək edir. Versace artıq öz arzusuna çatmışdı. O, bahalı evlər alır, səyahət edir, əntiq mağazalarda pulu göyə sovururdu. Özünü isə bir dizayerdən çox dərzi olaraq təqdim edirdi.\n“Gianni Versace” brendi\nO, dizaynlarında seksual xəttləri ön plana çıxarmağı sevirdi. Hətta Corc Armani deyirdi ki, Versace podiumu ucuz erotik-şouya çevirir. Lakin bütün bunlar Gianninin vecinə belə deyildi. O, getdikcə mini ətəkləri geri gətirən, taytları təkrar ön plana çıxaran və büstiyerleri gecə paltarlarına soxan ada çevrilirdi. 1981-ci ildə qadın ətri olan "Gianni Versace", 1986-cı ildə isə kişi ətri "L'Homme"ni istehsal edir. Elə həmin ildə Versace artıq dünya moda arenasına çıxır. Bir zamanlar Koko Şanelin kolleksiyalarının nümayişinin keçirildiyi Fransanın “Riç” otelinin ərazisində açıq havada dizaynlarının təqdimatını edir. 1990-cı ilin əvvəlində artıq Versace dünya ulduzu Maddona, şəhzadə Diana üçün paltarlar dizayn edir. Eyni dövrdə Rosenthal şirkəti ilə birgə çini şüşə qablar və mebellər (Versace Home) istehsal olunmağa başlanılır.\n10 ildən az müddət içində, Versace 808 milyon dollar dəyərində bir imperatorluq yaradır. Madonna, Jon Bon Jovi, Tina Turner, Tupac Shakur, Naomi Campbell kimi məşhurları reklamlarında istifadə edir. Deyilənlərə inansaq, hətta Versace şəhzadə Çarlzla boşandıqdan sonra podiuma çıxması üçün şəhzadə Dianaya da 1 milyon dollar təklif edir.\nGianna Versaceni hər tərəfli stilist saymaq olar. O, eyni zamanda rok- roll sənayesindəki adların ehtiyaclarına da cavab verirdi. Müştəriləri arasında Michael Jackson, Phil Collins, Bruce Springsteen, Corc Michael, Eric Clapton və Elton John kimi adlar var idi. Gianni bir sıra filmin və serialın kostyumlarını hazırlayırdı. Bu sıraya "Ballet for Life", "Jugde Dredd", "Shakespeare Shorts", "Showgirls", "Kika", "Vacanzi de Natale", "Cin Cin", "As Long as It's Love" və "Miami Vice" əlavə etmək olar.\nKasıblar pulu yığır, varlılar rəsm əsəri alır\nVersace həm də zəngin insan sayılırdı. Karyerasının pik nöqtəsində onun artıq bir neçə evi, Milanda, Romada, Komo gölü sahilində, Nyu Yorkda, Mayamidə villası var idi. Əntik incəsənət əsərlərinin həvəskarı olan Gianni Versace bu haqda belə deyirdi:\n“Kasıb insanlar pulu yığır, varlılar, uzaqgörənlər isə əntiqə alırlar”.\nVersace evdən bayıra addımını mühafisəçisiz atmazmış. Mayamidəki villasının həyəti istisna olmaqla… Gianni məhz orada da qətlə yetirilir.\nHomoseksual, orgiya məclislərinin həvəskarı\nVersace digər həmkarları Kristian Dior, Piere Kardin, Corc Armani kimi qadınlara marağı olmayan şəxsiyyətlərdəndir. Stilist Versace moda evinin sport xəttinin inkişafına məsul olan Antonio Damiko ilə sevgili həyatı yaşayırdı. Ölümünə qədər, ötən 14 il müddətində A.Damikodan 1 gün də ayrılmayan Gianni sevgilisinə o qədər bağlanır ki, hətta onu özünə köməkçi götürməklə bərabər, “Istane” mağazalar şəbəkəsinin idarəsini də tapşırır.\nBu arada Antonio Damiko və Gianni Versace sadəcə bir-biri ilə əylənmirlərmiş. Cütlüyün model agentliklərindən qara dərili model oğlan sifariş verib seks partisi təşkil etmək kimi “əyləncə zövqləri” varmış.\nQəzetlər ikilinin Mayamidəki tematik klublarda da oxşar senari üzrə əyləndiklərini iddia edirlər. Lakin bu baş döndürən günlər 1997-ci ilin iyuluna qədər davam edir. 35 milyon dollarlıq villada keçirilən seks məclislərinin birinin səhəri stilist qətlə yetirilir. Onun seks partnyoru olduğu deyilən Endryu Kunanan adlı homeseksual tərəfindən odlu silahla öldürüldüyü bildirilir.\nGianni niyə qətlə yetirilir?\nBəzi yazılanlara görə, Gianninin qatili təşkil etdiyi orgiya məclislərinin aktiv iştirakçılarından olub. Ümumiyyətlə Versacenin qətli ilə bağlı müxtəlif versiyalar irəli sürülür. Onlardan biri də məşhur dizaynerin mafiyaya külli miqdarda borcunun olmasıdır. Amma bir məslədə də var ki,Versacenin ölümü Endryu Kunananın ilk cinayəti deyildi.Bu şəxsin adı əvvəllər törətdiyi qətillərə görə, FBİ-nin axtarış siyahısında ilk onluqda idi.Təəccüblüsü də odur ki, Gianni Versace kimi önəmli adın qətli də polisin Endryunu yaxalaya bilməsinə səbəb olmur. Endryu Kunanan yalnız intihar etdikdən sonra cəsədi polisin əlinə keçir. O zaman bəlli olur ki, qatil çox da uzağa qaçmayıbmış. Belə ki o, mərhum stilistin villasına yaxın ərazidə qayıqda gizlənibmiş.\nMəşhur malikanə 41 milyon dollara satılır\nGianni qətlə yetirildikdən sonra məşhur malikanəsi 41 milyon dollara satılır. Alıcı isə Versacenin qonşusu “Viktor Hotel“in də daxil olduğu VM South Beach LLC şirkəti olur.\nQeyd edək ki, Versace malikanəni 3 milyon dollara almışdı. Lakin sonradan ora 32 milyon dollar xərc çəkmişdi.\nBrendin adı dəyişir\nGiannanın ölümündən sonra brendin adı sadələşdirilir, “Versace“ adlandırılır. Gianni Versace S.p.A şirkətinin rəhbərliyinə isə Gianninin bacısı Donatella gəlir. Donatella Versace qardaşının ənənələri davam etdirir, amma müasir interpretasiyaları da unutmur. Reklam kampaniyalarının təşkili və imic yaratmaqda peşəkar olan Donatella qısa müddət ərzində “Versace” markasına yenidən öz şöhrətini qaytara bilir və dizaynerlər biznesmenlər arasında hörmət qazanır. O, Gianninin reklam ənənələrinə sadiq qalaraq işə yalnız məşhurları cəlb edir və onların iştirakı olmadan heç bir nümayiş keçirmir. Bu gün “Versace” brendi adı altında təkcə geyim deyil, qab-qacaq, mebel, vanna otağı aksessuarları, saat və bir sıra digər məhsullar istehsal edilir.\nDünya üzrə məşhur luks otel seti Qold-Kost da Versacelərə məxsusdur.\n2012-ci ildə şirkətin dövriyyəsi 410 milyon avro olub, işçilərinin sayı 523 nəfər təşkil edib. Son rəqəmlərə görə, Donatella birjada “Versace”nin səhmlərinin 20 faizinə, qardaşı Santo isə 30 faizinə sahibdir. Donatellanın qızı, 1986-cı il təvəllüdlü Alleqra Versace isə dayısı Gianninin ölümündən sonra şirkətin səhmlərinin 50 faizini miras alıb. Gianni ən böyük varisinə, o cümlədən Komo gölü sahilindəki villa, 770 milyon dollar qoyub.\nPrezident qızının almaq istədiyi milyard dollarlıq dəb imperiyası – FOTOLAR\n30 Mart 2016 00:48\nMəhəbbətdən doğan böyük dəb imperiyası - FOTOLAR\n17 Fevral 2016 17:45\nUğursuz nikah, sonsuz övlad sevgisi və böyük dəb imperiyası – FOTOLAR/VİDEO\n25 Yanvar 2016 17:45\nƏfsanəvi aktrisa bu dizaynerin paltarında torpağa tapşırıldı - FOTOLAR\n3 Dekabr 2015 14:15\nZəngin ailənin zövqsüz qızı dəbin kitabını yazdı - FOTOLAR\nTikməyi bacarmayan dizayner dəb imperiyasını necə qurdu? - FOTOLAR\n7 Oktyabr 2015 19:15\nQadınları ehtiraslı göstərən dəb imperiyası necə quruldu?- FOTOLAR\n21 Avqust 2015 15:15\nRahatlığı və qadın seksuallığını özündə birləşdirən ən romantik moda evi


"Cisco Systems" və Azərbaycan Rabitə Nazirliyinin birgə seminarının tarixi müəyyən edilib\n"Cisco Systems" və Azərbaycan Rabitə Nazirliyinin birgə seminarının tarixi müəyyən edilib\nTelekommunikasiya 18 Dekabr 2006 14:08 (UTC+04:00)\n"Cisco Systems" şirkətinin Azərbaycan Rabitə və İnformasiya Texnologiyaları Nazirliyi ilə birgə keçirdiyi "Elektron hakimiyyət: problemlər və həllər" mövzusunda birgə seminarının tarixi müəyyən edilib. Tədbir dekabrın 20-də Rabitə Nazirliyində keçiriləcək. Bu, elektron hakimiyyətin tətbiqi sahəsində "Cisco Systems" şirkətinin təcrübəsinin öyrənilməsinə həsr olunmuş işçi seminar olacaq.\nSeminara Prezident Aparatı, Vergilər, İqtisadi İnkişaf, Təhsil, Səhiyyə nazirliklərinin, Dövlət Gömrük Komitəsinin, Sosial Müdafiə Dövlət Fondunun, Multimedia Mərkəzinin "AzNet", "Azrena" layihələrinin, Milli Elmlər Akademiyasının İnformasiya texnologiyaları institutunun, eləcə də Rabitə Nazirliyi bölmələrinin nümayəndələri dəvət olunub.\nSeminarı RİTN-nin başçısı Əli Abbasovun açması gözlənilir. Bundan sonra E layihəsinin Azərbaycan hökumətində tətbiqinin vəziyyətinə həsr olunmuş məruzə təqdim olunacaq.\nSeminarları "Cisco"nun Rusiyadakı və Dubaydakı ofislərinin mütəxəssisləri aparacaq.\n"Sisco Systems" Stenford Universitetinin bir qrup kompyuterçi-alimi tərəfindən 1984-cü ildə yaradılıb. Bu gün şirkətin 50 min əməkdaşı bütün dünya üzrə şirkətin ənənələrini həyata keçirir. Onlar kommutasiya və marşrutizasiya, eləcə də İP-kommunikasiyalar, şəbəkə təhlükəsizliyi, LAN naqilsiz şəbəkə, mühafizə şəbəkəsi (SAN), ev şəbəkələri və videosistemlər daxil olan müasir texnologiyalar sahəsində "Cisco" üçün bazalarda ən yaxşı məhsul və problemlərin həlli yollarını hazırlayırlar.\n"Cisco Systems"in ümumdünya mənzil-qərargahı San-Xosedə (Kaliforniya ştatı) yerləşir. Şirkətə prezident, həm də baş icraçı direktor vəzifəsini yerinə yetirən Con Çembers (John Chambers) başçılıq edir.\n1990-cı ildə "Cisco" açıq tipli səhmdar cəmiyyət olduqdan sonra 2006-cı maliyyə ilində onun gəliri 69 mln. dollardan 28,5 mlrd. dollara qədər yüksəlib.\nBazar kapitalizasiyasına görə (təxminən 129 mlrd. dollar) "Cisco Systems" dünyanın 500 ən iri şirkəti siyahısında 26-cı yeri tutur və həmin göstəriciyə görə İT şirkətləri arasında yalnız "Microsoft" şirkətindən geri qalır.\nMDB-də "Sisco Systems" 1995-ci ildən işləyir. Hazırda "Cisco"nun ofisləri Almaata, Kiyev, Moskva, Sankt-Peterburq, Daşkənddə fəaliyyət göstərir. Şirkətin əməkdaşları həmçinin Astana, Bakı, Yekaterinburq, İrkutsk, Krasnadar. Minsk, Nijni Novqorod, Novo-Sibirsk, Rostov-na-Donu, Surqut, Xabarovsk şəhərlərində çalışrlar. Şirkətin yaxın perspektivində Bakıda rəsmi nümayəndəliyni açması gözlənilir.


30 Noyabr 2021 20:43\nBunun üçün xarici ölkələrin təcrübələrindən yararlanacayıq\nMütəxəssislərin fikrincə, özəl pensiya fondlarının yaradılması ölkə iqtisadiyyatının inkişaf etməsində mühüm rol oynayacaq, eyni zamanda uzun müddətli maliyyə resursları yaranacaq. Bu sistemin yaradılması ilə vətəndaşlar pensiyaya çıxmazdan öncə, artıq öz resurslarını planlaşdırmış olacaqlar. Daha aydın desək, özəl pensiya fondlarının yaradılmasında əsas üstünlük ondan ibarətdir ki, vətəndaş özəl pensiya fonduna istədiyi qədər sığorta haqqı ödəyə biləcək. Sonda isə pensiyaya çıxanda həmin məbləğ artıqlaması ilə ona geri qayıdacaq. Bu da imkan verəcək ki, vətəndaş daha yüksək pensiya ilə təmin olunmuş olsun. Onu da qeyd edək ki, Mülki Məcəlləyə uyğun olaraq dünyasını dəyişmiş şəxsin vəsaitləri də varislərinə keçəcək./Apa tv


“Qu quşunun son rəqsi”\nAxır dönüş Allaha tərəfdir!\nHamı Allahın hüzuruna qayıdacaqdır.\n“Qurani-Kərim” Ali-İmran surəsi, 28-ci ayə\n“Bir də qayıt və özünü yadına sal”\n– Nə bilim, bir Allah bəndəsiydi. Susuzlamışdı. Tez-tez udqunur, cadar-cadar olmuş dodağını diliylə isladırdı.\n– Siması necəydi?\n– Sifəti uzunsovuydu, amma baxışları yastıydı.\n– Bəs əyin-başı?\n– Nimdaşıydı. Plaşı da, panaması da üzülüb getmişdi.\n– Su verdinmi ona?\n– Verməyib neynəyəsiydim? Yezidəm məgər? Allahın suyudur da.\n– Yəqin ki, son damlasınadək içdi, hə?\n– Qəribədir ki, yox. Baxışlarını dondurub fincanı xeyli süzdü, sonra da özümə qaytararaq getdi...\nBilmirəm, bayaqdan iki küçəmi, üç küçəmi keçmişəm. Piyada gəzib dolaşmaqdan xoşum gəlir. Addımlarımla səkilərin daş bağrını yarmaq sevimli məşğuliyyətimdir.\nBu zaman yaranan taqqıltı qulaqlarımı səsi qəbuletmə qabiliyyətini tam olaraq ortaya qoymağa vadar edir. Addımların yerə basılması ağırlığı həmin anda beynin və ürəyin yüklənməsi dərəcəsindən asılı olduğu kimi, səki daşlarının ölçü və çəkisindən də asılı olur. Nəticədə də hər addımın taqqıltısının səs tembri fərqlənir.\nGörmə bucağımda hey dəyişməkdə olan bina, ağac, avtomobil, insan siluetləri canlı olduqları qədər də hərdən butafora kimi, sadəcə, göz aldatmağa xidmət edir.\nBu gün xüsusi günümdür. Uğurları sıraladıqdan sonra mənə elə gəlməkdədir ki, yerinə yetirdiyim xüsusi missiyama doğru daha bir neçə addım irəliləmişəm. Mən sıradan bir adam deyiləm. Haçansa dünyanı dəyişəcəyim qətiyyətim məni bir az da məmnunlaşdırıb.\nSaatın əqrəbləri 18:30-u göstərir. Cəmi bir saat yarıma “Sonalar gölü” baleti başlayır. Heyf ki, dostum N.-i tapa bilmədim ki, mənimlə tamaşaya getsin.\nCibimdəki sıra 13, yer 13 qeydləri aparılmış biletimi barmağımla rahatlayıram. Bileti alanda əsla 13-lərin fərqində olmamışdım. Amma hər halda, 13-lər diqqət tələb eləyirlər. Ən azından, barmağım biletin səthinin rəqəmlər həkk edilmiş qeyri-hamar hissəsinə dəyməklə 13-lərin adilikdən bir baş yuxarı olmasını xəbər verir.\n“Məktəbdə oxuyanda uşaqlar öncə qaralama dəftərində yazıb-pozurdular, yalnız düzgün nəticə əldə etdikdə yazdıqlarının üzünü ağlama dəftərə köçürürdülər...\nAmma yaşadığımız həyatı yazmaqçün Allah bizə cəmi bir dəftər verib. Ona görə də burada yazıb-pozmaq mümkün deyil. Burada səhvlər pozulmaz. Gərək üstündə əsə-əsə, yüz ölçüb bir biçə-biçə elə yazasan ki, pozmağa ehtiyacın qalmasın”, – dedi nimdaş kişi. Və cəld də soruşdu:\n– Sənin, təbii ki, həm ağlama, həm də qaralama dəftərin var idi, hə?\n“Hə”, – deyə mızıldandım.\nİçini çəkərək davam etdi:\n– Valideynlərim həddən artıq kasıb olduqlarından mənə iki dəftər almağa gücləri çatmazdı. Heç vaxt qaralama dəftərim olmadığından mən səhv etməməyə məhkum idim.\nQızlar, doğrudan da, qu quşları idilər. Bəmbəyaz, tül paltarda iki sıra düzülmüşdülər. Bir sıra barmaqlarının ucuyla irəliləyəndə digər sıra geriyə çəkilirdi.\nƏllərini yana açıb yelləyirdilər. Bu qanadçırpma pəncələrin yerlə ünsiyyətini nizamlayır, dabanların yerə toxunuş həsrətini daha uzunömürlü edirdi.\nSəhnənin tən ortasında dayanmış naziksaqqal kişi barmaqlarının hərəkətləriylə qızları yönəldir, arabir də nəsə deyirdi:\nBədənləri incə, ayaqları uzun, boyasız dodaqları qırmızı, sürməsiz göz-qaşları qapqaraydı qızların.\nBelləri üzük həlqəsindən keçərdi sanki.\nHələ naz-qəmzələri, ədaları...\nHələ təzə-tər qönçə təravətləri...\nNaziksaqqal qışqıraraq səhnəarxası səmtə qanrıldı:\n– Qızlar, saat səkkizə az qaldı, məşqi tamamlamalıyıq! Kardebalet, tempi aşağı salırıq, get-gedə öldürürük. Korifey gəlir!!!\nOnun sözlərinin əks-sədasını yararaq qara tül geyimdə bir huri-mələk fırfıra kimi fırlana-fırlana səhnəyə daxil oldu.\nO qədər incə, gözəl idi ki, bahar səhərində gül-çiçəyin üstünə qonmuş şeh damlasını xatırladırdı...\nDaha bir küçə də keçməliyəm.\nBu gün insanların çöhrəsi nəsə bir qədər tutqun görünür.\nDostum N. o gün təsadüfən metroya minibmiş, maşını xarab imiş. Deyir, hamı sanki qayğılı, fikirli, dərdliydi. Hərənin də başı öz mobil telefonuna qarışıbmış. Amma illər öncə, metrodakıların sifətlərindən təbəssüm əskik olmazmış. Hamı bir-birinə nəvaziş göstərərmiş, xoş ovqat bəxş edərmiş...\nYeri gəlmişkən, dostum N. də sıradan adam deyil. Ölkənin Şimal Şərqindəki nəhəng dəryaçanın layihələndirmə işlərinə başçılıq edir. Görən, indi neynəyir? Bu cür tamaşanı qaçırdı.\nZəng vururam, cavab vermir.\nParisə gedəcəydi. Həm yorğunluğunu çıxarmağa, həm də qulaqlarına dinclik verməyə. Yazığı jurnalistlər boğaza yığıblar. Dəryaçanın tikintisi zamanı qırılan böyük meşə massivinə görə, qurudulan xırda gölə görə hey hücuma məruz qalır. Ay nə bilim, flora dağıldı, fauna məhv oldu...\nO gün bir qəzet yazmışdı ki, meşənin məhv edilməsiylə, gölün qurudulmasıyla bağlı minlərlə quşu təhlükə gözləyir.\nDəryaçanın gətirəcəyi xeyirdən isə danışan yoxdur.\nYaxşı, Parisə gedibsə də, bəs niyə xəbər eləmədən gedib?\n... Doğrudan da, bu gün insanlar çox qəribədirlər. Qoluma toxunan bu nataraz oğlan heç üzr də istəmədi. Küçədə söyüşlə danışan o ər-arvada bax, heç kəsi veclərinə almırlar.\nBəs o bir büküm zibili gətirib səkinin kənarına qoyan qadına nə deyəsən?\nSaatımın əqrəbləri 18:54-ü göstərir. Tamaşaya bir saatdan bir qədər artıq vaxt qaldı.\nGörən 13-cü cərgənin 13-cü yeri tam ortadırmı? Səhnəni necə görəcəyəm?\nNeçənci dəfədir ki, baletə gedirəm, amma hələ də Opera və Balet Teatrının tamaşa zalındakı yerlərin düzülüşünü beynimə yerləşdirməmişəm.\nƏslində, belə də olmalıdır. Mənim beynim daha ciddi informasiyaların qoruyucu kamerasıdır.\nElm və texnikanın inkişafı, eləcə də iqtisadi həmlələr nəticəsində ekoloji tarazlığın pozulması atmosferin stratosfer qatındakı azon təbəqəsinin get-gedə nazilməsinə gətirib çıxarıb, bu bəllidir. Amma inkişafı dayandıra bilməyəcəyik axı. Odur ki, Yer kürəsinin tavanı hesab edilən və yeri meteoritlərin, digər kənar cisimlərin dağıdıcı təsirindən qoruyan atmosferin xilası üçün onu təşkil edən hava qatının təbii tərkibinə müdaxilə etməyin yolunu tapmaq üzrəyəm.\nDoğrudan da, dünyanı dəyişdirməyin astanasındayam.\nHələ vaxta var. Bir stəkan qəhvə içmək üçün yarımzirzəmidəki kafeyə daxil oluram.\nOfisiant daimi müştəri olduğumdan heç nə soruşmayıb qarşıma bir fincan türk qəhvəsi və qəndqabında şəkər tozu qoyur.\nGörəsən, dəryaça tikilərkən qurudulan göllərdə məskunlaşmış və təhlükə ilə üzləşmiş quşlar arasında Qu quşları da varmı? Yoxsa, Qu quşları o tərəflərdə məskunlaşmırlar?\nQonşu masadakı gənclərin səsləri kafenin yarımqaranlıq sükutunun bakirəliyini pozmaqdadır:\n– Eşitmisən, dünən Sabunçuda bir kişi arvadını, qayınatasını, qayınanasını, bir də iki qaynını güllələyib öldürüb?\n– Hə. Bayaq da “Euronews”da göstərdilər ki, Avstraliyada bir manyak məktəbə soxularaq 13 məktəblini qətlə yetirib...\n– 13?! – deyə qeyri-ixtiyari qonşu masaya sual ünvanlayıram...\nSualım fincandan burula-burula qalxan buğu tən ortadan yarır.\n“Sahildən bir ovuc qum götürməyim gərək idi. Yaxınlaşıb o qumu dənə-dənə götürdüm, zamanımı itirdim. Halbuki sizlər qumu ovuclayıb götürürsünüz”, – söylədi nimdaş plaşlı, nimdaş panamalı uzunsov sifətinə yastı baxışları natarazlıq gətirən nimdaş kişi.\n– Nə dediniz?! – deyə söylədiyinin məğzini anlamağın fərqinə varmadan etinasızlıqla soruşdum.\nBükülmüş barmaqlarını açıb ovcunun içindəki dəhşət xətlərini göstərdi. Bu xətlər hörümçək toru kimi bir-birinə qarışmışdı, başlanğıcı və sonu dibsiz uçuruma bənzəyən labirintin içində itib-batmışdı.\nNağıllardanmı, yaxud hansısa dünyadanmı gəlmiş, ağzını açıb oradan od püskürəcək əjdahayla haçansa rastlaşacağımı ağlıma belə sığışdıra bilməzdim. Özü də harada, şəhərin ən mərkəzi, gur yerində: Behbudov prospektinin ortasında – dördtəkər və ikiayaqla hərəkət edən nəsnələrin arasında. Yox, məni qara basmırdı: Qara, qəhvəyi, sarı və yaşılın azacıq parıltı əlavə edilmiş çalarları ilə rənglənmiş nəhəng və əcaib məxluq. Oydu. Ağzını hələ açmamışdı, təbii ki, odu da hələ püskürməyə başlamamışdı. Şüurumdakı və qarşımdakı obrazların fərqini yox etməkçün qeyri-ixtiyari onun yapışqan kimi olan boynuna dırmaşıb (bu cəsarət mənə haradan gəldi, anlaya bilmirəm) əllərimi soxaraq bir-birinə kip pərçim olunmuş dodaqlarını araladım, sonra bir-birinə keçmiş qarmaq dişlərini bir-birindən dartıb qopardım. Ağzı tam olaraq açıldı, amma od görünmədi.\nOdu özüm axtarıb tapası oldum. Alışqanımın çaxmağını ha çəkdim, yanmadıqda trotuar boyunca yığılmış zir-zibildən təpə düzəldib onu odlayan donqarbel dalandarın köməyinə sığındım, atəşindən oğurlayıb əjdahanın ağzına dürtdüm. Atəş alovlanmadı, yalnız qığılcım kimi arabir parladı.\nBelə olduqda Əjdahanın boynunu sıxıb bərəlmiş, hədəqəsindən çıxan gözlərinə tuş gəldim. Qan sızmış gözlərinin dərinliyində bir qəzəb, nifrət axtardım, amma axtarışlarım boşa çıxdı. Orada sonsuz laqeydlik vardı, biganəlik və soyuqluq vardı. Daşlaşmış başını yumruqladım, barmaqlarımı cırıq-cırıq eləyən cod sifətini cırmağa cəhd etdim, ancaq vücüdünda ağrı yarada bilmədim.\nQəfildən mənə elə gəldi ki, bu Əjdaha mənə kimisə xatırladır. Hər halda, bu sifəti, xüsusən baxışları görmüşdüm axı.\nZəndlə baxdığımı görəndə o da sulanmış gözlərini qırpa-qırpa mənə zillədi, sanki mən də ona tanış gəldim.\nAni nəfəsdərmədən sonra o, özünü bir qədər də toplayıb, ovurdlarını şişirdib, rəngdən-rəngə düşərək istəyimi yerinə yetirməyə – od püskürməyə başladı. Od topa-topa, lopa-lopa sağa-sola atılır, dəydiyi, yapışdığı hədəfi alışdırırdı.\nBu qorxulu halıyla əjdaha dərhal ətrafdakılarda şok effekti yaratdı. Ətrafdakılar vahimə içərisində, təlaşla çığırışaraq aradan çıxmağa başladılar. Basabaş düşdü, dördtəkərlilər bir-birinə çırpılıb bir-birini əzdi, dördayaqlılar bir-birini itələyib, yıxıb tapdalamağa başladı. Bir anda əzilib-tapdalanmış bu nəsnələrin hamısı əcaib-qəraib hala düşdü.\nUff... Mən neynirəm axı, ilahi!\nBu ki bir anda hər şeyi və hər kəsi məhv edəcək...\nDəhşət içində özümü Əjdahaya tərəf atdım, yuxarı dırmaşıb əllərimlə ağzındakı odu söndürməyə cəhd elədim. Barmaqlarımın ağrısı cızıltı səsi artdıqca ərşə qalxmaqdaydı...\n“Ölməmiş doğulmaq yaxşıdır, yaşamağa macal tapmırsan, yeriməyi öyrənirsən. Yaxşı yeriyə bilsən uçmaqla mükafatlandırılır, bacarmasan sürünməklə cəzalandırılırsan. Gah ağ-qara, gah da rəngbərəng dünyanın isti-soyuq, şirin-acı təzadlarını gecəli-gündüzlü həyatının yorğan-döşəyi edib, başını da gözləmə adlı balışa dayayıb sonsuz və fasiləsiz gözləntilərlə yaşamağa başlayırsan. Pisin yaxşı olmasını gözləyərək sonucda pisin lap pis olmamasıyla təsəlli tapırsan...\nYox, doğrudan da, ölməmiş doğulmaq yaxşıdır, yaşamağa macal tapırsan hər halda. Amma doğulmamış ölmək çox dəhşətlidir”, – dedi nimdaş kişi.\nVə birdən qıyğacı baxışlarla mənə baxıb soruşdu:\n– Sən hansılardansan? Birincilərdən, ikincilərdən?\nBu qırsaqqızın yaxamdan haçan əl çəkəcəyini təxmin edəmmədim. Gözümü döydüm, nə cavab verəcəyimi bilmədim. Özü köməyimə çatdı, dedi, sən də, şübhəsiz, hamı kimi birincilərdənsən.\nBir qədər rişxəndlə: “Dünyanı dəyişəcəyini düşünürsən, hə?” – sualını verib cavab gözləmədən də söylədi: “Havanı, torpağı, suyu zəhərləyənlərdən beyni zəhərləyənlər daha təhlükəlidir”.\nSəsi xırıltılı gəlsə də nitqi səlist idi. Dedi, hamınız eyni ölçüdə, eyni biçimdəsiniz. Eyni cür yatır, durur, eyni cür yeyib-içir, eyni cür təbii ehtiyaclarınızı ödəyirsiniz. Eyni cür aldadır, eyni cür xəyanət edirsiniz. Yarınız eyni cür Allaha ibadət eləyir, yarınız eyni cür şeytana xidmət edirsiniz. Doğulmağınız, doqquz ay bətndə işıqlı dünyaya can atmanız da eynidir, ölməyiniz, doqquz dəqiqə Əzrayıla can verməyiniz də. Sevginiz də nifrətiniz qədərdir, xoşbəxtliyiniz də bədbəxtliyiniz ölçüsündədir. Toy-büsatınızla yasınız da eyni boydadır.\nQəfildən sifətini bozardıb soruşdu:\n– Axırıncı dəfə nə vaxt yemək yeyib qarnını doydurmusan?\nQeyri-ixtiyari qolumdakı saata baxıb bayaq “Elmlər” metrosunda yediyim lavaşarası dönəri xatırlayaraq “Üç saat öncə”, – söylədim (Hətta orada – kafenin qarşısında titrək əlini irəli uzadaraq dilənən məsum baxışlı gəlinə düz 5 manat verdiyimi də dilə gətirmək istədim, amma cəld də fikrimdən daşındım).\nMəndən əsla qopmayacağına bu dəfə tam əmin olub dar küçədə hərəkəti məhdudlaşdırılmış nəqliyyat kimi lap sıxıldım.\n– Bəs, axırıncı dəfə nə vaxt ürəyini, qəlbini qidalandırmısan? – sualı ilə məni itələyib dar dalana dirədi. Məhdudlaşmış hərəkətim büsbütün dayandırıldı.\nŞablon cavab verib də pafosla bu cavaba nə qədər rəng qatsam belə nimdaş kişini razı sala bilməyəcəyimi anlayıb, sadəcə, susdum.\nQara qu quşunun rəqsi sanki ağ qu quşlarını əfsunlamışdı, hamısı gözləri irilənmiş halda onun plastika və mimika mükəmməlliyinin sehrində donub qalmışdılar.\nƏllər gah qanadlara dönür, çırpınırdı, gah da nazikləşib lələklərə çevrilirdi.\nLibasının qara rəngindən qara çalarlar şəfəq kimi yayılaraq daş-divara dönmüş hərəkətsiz ağ libasların ağlığına hopmaqdaydı.\nNaziksaqqal əllərini bir-birinə çırpıb həyəcanla qışqırdı:\n– Tanrım! Bu nə gözəllikdir belə! Korifey, cəld kulis arxasına!!! Sənə baxa bilmirəm! Kardebalet, təntənə yaradırsınız, şənlik yaradırsınız, cəld! Möhtəşəm bir şənlik!\nQara qu quşu səhnəyə pərçim olan və heç cür getmək istəməyən ayaqlarını zorla hərəkətə gətirib yavaş-yavaş səhnənin dərinliklərinə yan aldı.\nAğ qu quşları yenidən iki sırada qıy vura-vura süzməyə başladılar.\nNaziksaqqal elə hey qışqırırdı:\n– Pas de chat!\n– Pas de ciseaux!\n– Pas de poisson!\nƏjdahanın ağzı od püskürməkdəydi. Yanan əllərimlə odu söndürmək cəhdlərim əbəs idi.\nBir anda onun gözlərindən də şimşək çaxıb dəqiq zərbələrlə od lavasını bu dəfə xeyli aralıdakı ünvanlara səpələməyə başladı. Ətrafdakı binalar, ağaclar, maşınlar, adamlar da odlandılar, cızıltıyla yanmağa başladılar.\n“Uff... Aman Allah, mən neynədim axı!”, – deyib özümü lənətləyə-lənətləyə get-gedə böyüyən od kütləsini yalın əllə söndürmək acizliyinə qapılmaqdaydım...\nQəfildən içərini yanıq iyi bürüdü. Tamaşa zalı tüstüyə qərq olmağa başladı.\nQızlar çaşqınlıq içində məşqi dayandırdılar.\nNaziksaqqal gözünü tüstülənən və get-gedə alova bürünən zala zilləyib qışqırdı:\n– Yanğın, yanğın! Personal! Biz yanırıq!!!\n“Göz gördüyünü beyinə, bir də ürəyə ötürməlidir. Gözdən beyinə və ürəyə doğru uzanan siqnal eskalatoru ikiistiqamətlidir. Amma nədənsə illər ötdükcə göz yalnız bir istiqamətə məlumat ötürür: beyinə! Nəticədə ürək məlumatsızlıqdan get-gedə korşalır, daşlaşır”, – söylədi həmin kişi.\nDedi ki, diqqət etsən, daşlaşmış insanı daş binalardan, dəmirləşmiş insanı maşınlardan, taxtalaşmış insanı ağaclardan seçə bilməyəcəksən.\nVə onu da əlavə etdi ki, ət effektli yanmır, taxtasa dəmir və daş qarışığını atəşfəşanlığa bənzər bir şey yarada-yarada gözoxşayan tərzdə yandırır.\n“Çəkdiyiniz peşmançılıq ahları törətdiyiniz günahları əsla sığortalamaz”, – söylədi həmin kişi.\nVə qəhqəhə çəkərək əks-səda verən səslə bəyan etdi ki, hər birinizin günah sayınız sizi yandıracaq alovu gurlaşdıran nöyüt ümmanıdır...\nDostum N.-i dalbadal yığmaqdaydım, telefonunu götürmürdü ki götürmürdü.\nNəhayət, səsi gəldi. Xışıltının içindən qırıq-qırıq eşidilən sözlərindən bədənimdə qanım dondu.\n– Təsəvvür eləyirsən... Parisdə – Mülen Rujda əjdaha peyda olub...\nSəs-küy, qışqırtı, ah-of sədaları ərşə qalxmışdı. Tüstüdən səmanın üzərində qatı bir təbəqə yaranmışdı. Qara qarğaların böyük bir dəstəsi özünü həmin o təbəqəyə vurur, sonra geri çəkilib yenidən həmlə edirdi. Hər həmlədə də qarğalar tüstü təbəqəsini acgözlüklə dimdikləyirdilər.\nQaçanlar ağına-bozuna baxmırdılar, qadınlar, uşaqlar, qocalar belə taptanırdı.\nTərpənməyən, yerində donub qalan tək bir qaraltı diqqətimi cəlb etdi. Bayaq dönər yediyim kafenin qarşısında gördüyüm qadın idi. Əlini açıb sədəqə dilədiyi vəziyyətdəydi...\nBalerinalar acışan gözlərini ovuşdura-ovuşdura, öskürə-oskürə birtəhər özlərini zaldan foyeyə, oradan da çölə ata bildilər.\nNaziksaqqal kişi onları itələyib özünə yol açaraq zalı ən birinci tərk etmişdi.\nQara qiyafəli qız isə sövq-təbii kreslolardan məhz hansının yanğına səbəb olması fərqinə vararkən tül paltarını alov dilimlərinə tuş gətirmiş, dərhal da alışmışdı.\nYanğını törədən 13-cü cərgənin 13-cü yerindəki kreslo qara qu quşunu ovlamasını alov dilimlərini daha yüksəyə ucaltmaqla qeyd edirdi...\n... Qəfildən od püskürməkdə olan Əjdahanın olduqca tanış gözlərinin ifadəsinin haradan mənə tanış gəldiyini xatırladım. Bu baxışlar yamyastıydı. Upuzun sifətini yana tərəf əyməkdəydi.\nVə haradasa, bir qədər də nimdaşıydı...\n525-ci qəzet.- 2015.- 31 yanvar.- S.24;30.


Rusiya məhkəməsi azərbaycanlının xeyrinə qərar çıxardı - Günün Səsi Rusiya məhkəməsi azərbaycanlının xeyrinə qərar çıxardı - Günün Səsi\n0\t11 Sentyabr 2019 10:47\nBryanks vilayət məhkəməsi Azərbaycan vətəndaşı Cəmşid Ələkbərovun müvəqqəti yaşama icazəsi barədə ərizəsinə yenidən baxmaq üçün göstəriş verib.\nMəlum olub ki, Ələkbərov Rusiya Daxili İşlər Nazirliyinin Bryans vilayəti üzrə İdarəsinə sənədləri ilə müraciət edərək müvəqqəti yaşama icazəsinin verilməsini istəyib.\nMiqrasiya məsələləri üzrə idarə isə Ələkbərovun müraciətinə rədd cavabı verib və bildirib ki, Rusiya ərazisində yaşayış yerini səhv göstərdiyi üçün belə qərar qəbul edilib. Şikayətçi bu rədd cavabına görə məhkəməyə müraciət edib. Məhkəmə isə fərqli qərar qəbul edib.\nMəlum olub ki, Ələkbərov idarəyə yalan məlumat verməyib, polisdə onun qeydiyyatda olduğu ərazi üzrə yaşamadığı barədə məlumat yoxdur. Bu səbəbdən məhkəmənin qərarı ilə idarə Ələkbərova müvəqqəti yaşayış icazəsi verilməsi barədə məsələyə yenidən baxmalıdır.\nPutin bu iki şəxsi özünə yeni köməkçi təyin etdi\n24 Yanvar 2020 11:25\n24 Yanvar 2020 11:14\nHəkimlərin əməkhaqları bu cür hesablanacaq – Artım cədvəli\n24 Yanvar 2020 11:10\nBürclər bizə nə vəd edir? – BU GÜN\n24 Yanvar 2020 10:59\nBu dini kitabların ölkəyə gətirilməsinə icazə verilmədi – "RADİKALLIĞI TƏBLİĞ EDİRLƏR" - RƏSMİ\n24 Yanvar 2020 10:57\nBakıda iyrənc mənzərə: Heyvanlar kəsilib, qanı yola axıdılır - FOTO/ VİDEO\n24 Yanvar 2020 10:52\n10 yaşlı oğlanla cinsi əlaqədə olan qız: "Ondan hamilə olacağımı düşünməmişdim" - FOTO\n24 Yanvar 2020 10:49\nÇində yeni koronavirusdan 26 nəfər öldü\n24 Yanvar 2020 10:28\nİspaniyada güclü külək və qar 13 nəfərin ölümünə səbəb oldu\n24 Yanvar 2020 10:13\nYaxşı xəbər gəldi: yeni virusdan tam sağalan var\n24 Yanvar 2020 10:00\n“Mənə deyirdilər ki, sən süd vannasında çimirsən” — Xanım müğənni\n24 Yanvar 2020 09:56\nKörpə qızını zorladı, sonra intihar etdi\n24 Yanvar 2020 09:38\nKraliça “Brexit” anlaşmasını təsdiq etdi\n24 Yanvar 2020 09:28\n24 Yanvar 2020 09:18\n“4 uşağı ayrı-ayrı kişilərdən dünyaya gətirməyi, bədənini satışa çıxarmağı…” – Məşhur blogeri dodaqlarına görə təhqir etdilər - VİDEO\n24 Yanvar 2020 08:55\nLiverpool yenilməzliyini davam etdirir – Ardıcıl 14-cü qələbə\n24 Yanvar 2020 08:49\nİran XİN rəsmisi ABŞ-a: “Birləşmiş Ştatların siyasi metodları terrorçuluqdur “\n24 Yanvar 2020 08:38


MM sədrindən ümummilli liderlə bağlı paylaşım – FOTO – XəbərAl.Az\nMM sədrindən ümummilli liderlə bağlı paylaşım – FOTO\nMilli Məclisin sədri Sahibə Qafarova ümummilli lider Heydər Əliyevin anım günü ilə bağlı paylaşım edib.\nOnun“Twitter” hesabından etdiyi paylaşımda deyilir:\n“Bu gün Azərbaycan xalqının ümummilli lideri Heydər Əliyevin əbədiyyətə qovuşmasının 17-ci il dönümüdür. Ulu öndəri böyük hörmət və həsrətlə yad edirik. Onun əsasını qoyduğu güclü Azərbaycan, Prezident İlham Əliyevin liderliyi altında günbəgün daha da güclənir, qüdrətli ölkə olur”.\nRusiyada təyyarə qəzasında NTV kanalının aparıcısı həlak olub\nRusiyanın paytaxtı Moskva şəhərində “Cessna” yüngül mühərrikli idman təyyarəsi qəzaya uğrayıb. Bu barədə TASS məlumat yayıb. Bildirilir ki, təyyarəni idarə edən NTV kanalının aparıcısı Aleksandr Koltov və bir qadın həlak olub. Təyyarənin Moskvanın Myaçkovo hava limanından Yaroslavl vilayətinin Rıbinsk şəhərinə uçuş etdiyi bildirilir. Uçuş zamanı mühərrikin alovlandığı qeyd olunur. Bu səbəbdən pilot təyyarəni tarlaya endirib, lakin təyyarədən sağ çıxa […]\nPrezident İlham Əliyev Mehdi Hüseynzadə adına Sumqayıt şəhər stadionunun yenidən qurulması ilə bağlı tədbirlər haqqında sərəncam imzalayıb. XəbərAl.az xəbər verir ki, sərəncamla Mehdi Hüseynzadə adına Sumqayıt şəhər stadionunun yenidən qurulması məqsədilə Azərbaycan Respublikasının 2019-cu il dövlət büdcəsində nəzərdə tutulmuş Prezidentin ehtiyat fondundan Sumqayıt Şəhər İcra Hakimiyyətinə ilkin olaraq 5 milyon manat ayrılıb.\n8 dərəcə şaxta olacaq


Səbirsizliklə gözlənilən seminar!!! “Loqos” Psixoloji və Nitq İnkişaf Mərkəzinin rəhbəri, psixologiya üzrə fəlsəfə doktoru Təranə Məmmədova və Türkiyənin məşhur klinik psixoloqu Beyhan Budak 16 Noyabr saat 12:00-da Avropa Azərbaycan Məktəbində “Qadınlar nə istəyir? Kişilər nələr gözləyir?” mövzusunda seminar keçirəcək.\nYaşından, fəaliyyət sahəsindən və peşəsindən asılı olmayaraq, hər kəs seminara qatılıb maraqlı məlumatlar əldə edə bilər.\nQeyd edək ki, təlimin sonunda hər bir iştirakçıya beynəlxalq sertifikat təqdim olunacaq!\nBilet sayı məhduddur! Əldə etməyə tələsin! ☎Ətraflı məlumat üçün 055-976-48-46 nömrəsi ilə əlaqə saxlaya bilərsiniz.


Hazırda paytaxtın Atatürk prospektində, Novxanıda və Sumqayıtda hektarlarla ərazidə yaşıllaşdırma sahələri və 3 satış mərkəzi var. Onun 2007-ci ilin aprelin 3-də təsis etdiyi "SEMARİ" MƏHDUD MƏSULİYYƏTLİ CƏMİYYƏTİ də (hüquqi ünvanı YASAMAL RAYONU, MƏHƏMMƏD İBN HİNDUŞAH, ev 618 MƏH.10, m. 16) bitkiçilik və yaşıllaşdırma sahəsində fəaliyyət göstərir. Elman Allahverdiyevin təsiçiliyi ilə daha bir şirkət - "C.T.S. AUTOMOTİV" MƏHDUD MƏSULİYYƏTLİ CƏMİYYƏTİ 2006-cı ilin iyulunda qeydiyyatdan keçib, hüquqi ünvanı BAKI ŞƏHƏRİ YASAMAL RAYONU, MƏHƏMMƏD İBN HİNDUŞAH, ev 618 MƏH.10, m. 16. Əli Həsənovun qızı ROZA ƏLİ qızı ALLAHVERDİYEVA "GARDENİA" MMC-nin maliyyə direktorudur. Əli Həsənovun qızı həmçinin 2016--cı ilin mayında qeydiyyatdan keçmiş "GOLDEN HOUSE" MƏNZİL TİKİNTİ KOOPERATİVİnin təsisçisidir. Şirkət tikinti sektorunda fəaliyyət göstərir və dövlət sifarişlərinin icrasında iştirak edir. Bunlar hələ bəlli olanlardır. Mənbə: Demokrat.az


ALES Hazırlığı | Türkiyədə Master |EDU Company Təhsil Mərkəzi\nALES İmtahanı və ALES Hazırlığı\nAkademik personel ve Lisansüstü Eğitime giriş Sınavı - Türkiyədə magistr təhsil almaq istəyən tələbələrin verməli olduğu imtahandır. Doktorantura təhsili almaq istəyənlər də ALES imtahanı verməlidir.Magistr təhsili almaq istəyən tələbə mütləqdir ki, arzusunda olduğu universitet haqqında araşdırma etsin. Çünki hər universitet ALES tələb etməyə bilər. Yəni, sadəcə bakalavr ortalaması ilə də imtahansız şəkildə magistr dərəcəsinə yüksələ bilər. Türk dilində desək Yüksek lisansın iki forması var: Tezli və Tezsiz proqram. Tezli oxumaq istəyənlər əsasən ALES imtahanı verir. Ümumiyyətlə isə prestijli universitetə qəbul olmaq istəyənlərin ALES imtahanı verməsi daha məqsədəuyğundur.\nBakalavr təhsili alan və bakalavr təhsilini bitirmiş Türkiyə vətəndaşı olmayan xarici tələbələr. ALES eyni zamanda türk olub Türkiyə vətəndaşı olmayan və Türkiyə vətəndaşlarının verməli olduğu imtahandır.\nİldə 2 dəfə ilk bahar və son bahar dönəmləri olmaqla keçirilir. İmtahan Türkiyədə - Ankara və İstanbul şəhərlərində keçirilir.\nTəhsilinə Türk dilində və ya İngilis dilində davam etmək istəyən tələbələr əsasən TYS və YDS imtahanı verməlidir.\nBütün təhsil müəssilərini araşdırmaq və əvvəlki qəbul nəticələri ilə maraqlanmaq vacibdir. Əsas qəbul olmaq deyil, hansı şəhərə və hansı ixtisasa qəbul olduğuna mütləq fikir vermək lazımdır. Sınaq dərslərində ödənişsiz şəkildə əyləşib müəllimin dərs metodikası ilə yaxından tanış olmaq hər tələbənin haqqıdır. Təhsil müəssisəsi ilə tələbə arasında müqavilənin bağlanıb bağlanmamasına və nələri vəd etdiyinə diqqət yetirmək lazımdır. Müəllimlərin Türkiyədə təhsil alıb peşəkarlaşması önəmli faktorlar arasındadır. Çünki dərslər mütləqdir ki, türk dilində keçirilsin və ALES proqramı dərinləməsinə öyrənilsin. Bu tələbə üçün ekstra bir avantajdır. Xüsusən də türkçə dərsini tədris edən müəllimin Türk və türk dili ədəbiyyatı fakültəsini bitirməsi tələbələr tərəfindən tələb olunan haldır. Ən önəmlisi dərs saatlarının müəyyən qanunauyğun şəkildə bölünməsidir. Dərs saatlarını tərtib edərkən diqqət yetirmək lazımdır ki, tələbə riyazi elmlə məşğul olarkən həddən artıq zehni yorğunluq yaşamasın. Əks halda dərs keyfiyyəti olduqca aşağı düşəcəkdir. Üstəlik tələbənin nəticələri mənfiyə doğru irəliləyə bilər.\nDərslərimiz peşəkar müəllimlər tərəfindən keçirilir. Riyaziyyat dərsləri həftədə 3 dəfə 2 saat, Türk dili dərsləri isə 2 dəfə 1.5 saat keçirilir. Ümumi səviyyəni yoxlamaq üçün tam qəbul səviyyəsinə uyğun 2 həftədən bir mövzu və ümumi sınaq imtahanları təşkil edilir. Nəticələrə uyğun olaraq tələbənin zəif olduğu mövzular müəyyən olunur və əlavə dərslər ödənişsiz şəkildə təşkil olunur. Qeydiyyat zamanı bütün sənədləşdirmə və yerləşdirmə şirkətimiz tərəfindən həyata keçirilir. Biz ixtisas seçimində də daima yanınızda oluruq.\nQeyd etmək lazımdır ki, ALES imtahanının nəticəsi 5 il keçərlidir.\nEDU Company Təhsil Şirkəti Türkiyənin prestijli universitetlərinə 2013-cü ildən 100% tələbə qəbulu elan edir. Türkiyədə təhsil xəyalınızı bizimlə gerçəyə çevirin!\nƏlaqə nömrəsi: 077 478 12 02 - 070 218 18 21


İŞİD-çilərin maaşları belə ələ keçirildi – VİDEO | Sələf Xəbər\nİŞİD-çilərin maaşları belə ələ keçirildi – VİDEO\n478 dəfə baxılıb\n“Sələf Xəbər”in alarabiyaya istinadən məlumatına görə İraq ordusu İŞİD terror xəvaric qruplaşması üçün maliyyə nəqli ilə məşğul olan şəxs haqqında əldə etdiyi kəşfiyyat məlumatlarına əsasən Səhraviyyə bölgəsində əməliyyat keçirib.\nOrdu pikap maşına baxış keçirən zaman maşının yük hissəsində külli miqdarda pul aşkar etmişdir. Dindirmə zamanı sürücü pulları İŞİD terror xəvaric qruplaşması üçün daşıdığını etiraf edib. Sürücü həmçinin belə yükdaşımanı dəfələrlə həyata keçirdiyini deyib. O həmçinin daşıdığı pulun məbləğindən bixəbər olduğunu da bildirib.\nBMT-nin İraq nümayəndəsi bildirib ki, İŞİD-in İraqdakı ömrünə az qalıb. Ələlxüsus Bici və Səlahəddin bölgəsini, o cümlədən Ənbar əyalətinin strateji bölgələrini itirməsi bunu deməyə əsas verir. İŞİD-in sonuncu böyük məğlubiyyəti Sincar əyalətində olmuşdur.\n📅27 Dekabr, 2017🕔17:022. 350 dəfə baxılıb


LIFAN 820 PREMIUM İNTERYER\nLifan 820-nin şassisi avtomobil üzrə Tayvanlı baş ekspert tərəfindən, performans avadanlığı Ford eksperti tərəfindən və şassi tüninqi MIRA eksperti (ən yüksək beynəlxalq şassi tüninq şirkəti) tərəfindən hazırlanmışdır. Lifan 820 mükəmməl nəzarət və rahatlığın təmin edildiyi avtomobildir.\nÖn və arxa müstəqil asqıların tətbiq edilməsi avtomobilin kələ-kötür yollarda problemsiz hərəkət etməsinə imkan yaradır, yüksək sürətdə korpusun stabilliyini saxlayır və səs və vibrasiyanı azaldır. Bundan başqa, Lifan 820 kupe dizaynı ilə müştərilərin asan və rahat idarəetmədən zövq almasını təmin edir.\nEyni zamanda Lifan 820 böyük ekranlı MP5 əyləncə sistemi, hündürlüyü tənzimlənən faralar, start düyməsi, açarsız giriş, CAN/LIN, üzərində ikiqat instrumentlərlə və LED ekranla idarəetmə paneli və dayanacaq əyləci ilə təchiz edilmişdir. Təkmilləşdirilmiş texniki konfiqurasiyalar idarəetməni daha da asanlaşdırır.